

**REPUBLIKA E SHQIPERISE**

**GJYKATA E RRETHIT GJYQESOR**

**TIRANE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NR 1201 AKTI NR. 7395 VENDIMI**

**Dt rregjistrimi 08.03.2019 Dt 16.11.2021**

**VENDIM**

**NE EMER TE REPUBLIKES**

Gjykata e Rrethit Gjyqesor Tirane, e perbere nga :

**ANTONELA PRENDI – GJYQTARE**

asistuar nga sekretare gjyqesore Dila Doci sot me 16.11.2021 mori ne shqyrtim ne séance gjyqesore publike ceshtjen civile me nr 1201 Akti, qe i perket :

**PADITESA**: Klodjana Karaj, atesia Resmi, amesia Shefikate, dtl 16.10.1984, lindur ne Gramsh, banuese ne Tirane, perfaqesuar nga avokate Ermela Guxholli, sipas prokures se posacme nr 1421 Rep, nr 539 Kol, dt 28.02.2018, me adrese Tirane, rruga “ Dritan Hoxha “ Pallati Teknoprojekt , hyrja nr 11.

Stiljano Karaj, atesia Behar, amesia Klodjana, dtl 04.04.2014, banues ne Tirane, i mitur, nen pergjegjesine prinderore te nenes Klodjana Karaj, perfaqesuar nga avokate Ermela Guxholli, sipas prokures se posacme nr 1421 Rep, nr 539 Kol, dt 28.02.2018, me adrese Tirane, rruga “ Dritan Hoxha “ Pallati Teknoprojekt , hyrja nr 11.

**I PADITUR:** Operatori i Shperndarjes se Energjise Elektrike Group sh.a, me qender ne Tirane, Bulevardi “ Gjergj Fishta” ndertesa nr 88, hyrja 1, Njesia Administrative nr 7, perfaqesuar nga juristja Alma Kondi dhe Marjola Husi sipas autorizimit nr 08/06 Prot,dt 07.07.2021 dhe av. shtetit Ermiona Sotiri.

**OBJEKTI :** Detyrimin e pales se paditur shoqeria Operatori i

Shperndarjes se Energjise Elektrike sh.a ti shperbleje

paditesave Klodjana Karaj dhe Stiliana Karaj demin pasuror

dhe jopasuror ne shumen 20 086 822 leke. Dhenien e

vendimit ne ekzekutim te perkoheshem per vleren

10 000 000 leke.

**BAZA LIGJORE** : Nenet 31,32, 48 te KPrC. Neni 419 e vijues i KC, 476

e vijues i KC, nenet 608, 622, 625, 640 e vijues te KC.

Vendimi unifikues i Gjykates se Larte nr 12, dt 14.09.2007

i Kolegjeve te Bashkuara te Gjykates se Larte.

Ne konkluzionet perfundimtare:

**Paditesat** kerkuan pranimin e kerkesepadise. Detyrimin e pales se paditur shoqeria Operatori i Shperndarjes se Energjise Elektrike Group sh.a ti shperbleje paditesave Klodjana Karaj dhe Stiljano Karaj demin pasuror dhe jopasuror ne shumen 20 086 822 leke. Dhenien e vendimit ne ekzekutim te perkoheshem per vleren 10 000 000 leke.

**Pala e paditur** dhe **avokatura e shtetit** kerkuan rrezimin e kerkesepadise**.**

**Gjykata** pasi administroi provat, deklaroi te mbyllur hetimin gjyqesor, degjoi konkluzionet perfundimtare te paleve ndergjyqese dhe si cmoi provat ne teresi

**V E R E N**

Prane Gjykates se Rrethit Gjyqesor Tirane eshte paraqitur per gjykim kerkesepadia me pale ndergjyqese, objekt dhe baze ligjore te siper cituar.

Nga analiza ne teresi e provave te nenshtruara shqyrtimit gjyqesor rezultoi e provuar se :

Me dt 16.08.2017, rreth ores 08.45 min Komisariati i Policise nr 6 Tirane eshte njoftuar se ne fshatin Domje, Njesia Administrative Kashar, autostrada Tirane – Durres, ne ambientet e jashtme te shoqerise Infosoft Office sh.p.k, pas nje kontrakti me energjine elektrike ka humbur jeten shtetasi Behar Karaj, bashkeshorti i paditeses Klodjana Karaj dhe i ati i paditesit te mitur Stiljano Karaj. Ne lidhje me kete ngjarje Prokuroria prane Gjykates se Rrethit Gjyqesor Tirane ka rregjistruar procedimin penal nr 7624 per vepren penale te „ Shkeljes se rregullave te mbrojtjes ne pune „ parashikuar nga neni 289/2 i KP. Ne kuader te ketij procedimi organi i akuzes ka ndermarre veprimet e meposhtme hetimore :

1. Marrja e te dhenave nga personat qe kane dijeni per rrethanat e

kryerjes se vepres penale.

Shtetasi Gezim Dobi, administratori i shoqerise Infosoft Office sh.p.k, ka deklaruar se ka kontaktuar shtetasin Fatos Kopaci, person fizik tregetar, me qellim kryerjen e nje studimi gjeologjik per hapjen e nje pusi uji. Pasi kane biseduar kane rene dakort qe shpimi te behej ne pjesen e pasme te godines se shoqerise Infosoft Office sh.p.k. Shtetasi Fatos Kopaci ka cuar paisjet dhe punetoret ne vendin e punes. Me dt 16.08.2017 shtetasi Gezim Dobi eshte njoftuar se nje nga punonjesit e angazhuar me studimin gjeologjik ka rene ne kontakt me rrymen elektrike.Kur ka shkuar me ambientet e kompanise ka gjetur punonjesit e policise ne vendin e ngjarjes. Deklaruesi ka parashtruar se nuk ka dijeni si ka ndodhur ngjarja apo nese punonjesit kane qene te siguruar dhe deklaruar prane organeve kompetente per shkak se jane te punesuar nga shtetasi Fatos Kopaci.

Deklaruesi Fatos Kopaci ka parashtruar se ushtron aktivitet tregetar konform ligjit ne fushen e studimeve gjeologjike dhe hapjes se puseve. Per kete qellim ka punesuar shtetasit Vullnet Kopaci, Ajet Kala dhe Sotir Corbaxhi te cilat jane rregullisht te deklaruar prane organave tatimore dhe te siguruar. Njekohesisht cdo muaj punonjesit instruktohen ne lidhje me rregulloren e sigurimit teknik ne pune. Perpara dy javesh eshte kontaktuar nga z. Gezim Dobi, administrator i shoqerise Infosoft Office sh.p.k, i cili i ka kerkuar kryerjen e nje studimi gjeologjik per hapjen e nje pusi uji. Pas tre ditesh jane cuar mjetet e nevojshme ne vendin e punes. Diten e pare ka punuar personalisht edhe deklaruesi Fatos Kopaci. Me pas ka shkuar me leje dhe ka lene punetoret per te vijuar punimet. Me dt 16.08.2017 eshte njoftuar nga punonjesi i tij Ajet Kala se nje punetor eshte goditur nga rryma elektrike. Pasi ka shkuar ne Spitalin e Traumes eshte informuar se personi ne fjale ka nderruar jete. Deklaruesi Fatos Kopaci parashtron se nuk e njeh te ndjerin Behar Karaj dhe nuk ka qene i punesuar prej tij. Punetori Ajet Kala e ka informuar se i ndjeri ishte shok i tij dhe e kishte marre ne ambientet e punes per ta ndihmuar.

Shtetasi Ajet Kala ka deklaruar se eshte specialist per hapjen e puseve dhe eshte punesuar nga shtetasi Fatos Kopaci, i rregjistruar si person fizik tregetar. I ndjeri Behar Karaj ishte miku i tij i ngushte, i cili per shkak te gjendjes se veshtrire ekonomike i ka kerkuar ta marre per te punuar se bashku dhe gjithshka eshte kryer pa dijenine e shtetasit Fatos Kopaci. Diten e ngjarjes deklaruesi se bashku me punonjesin tjeter Sotir Corbaxhi kane qene duke punuar te sonda, konkretisht duke lidhur tubat metalik.Papritur i ndjeri Behar Karaj, i cili ishte pas tyre, ka bertitur dhe eshte rrezuar ne toke. Kur jane afruar prane te ndjerit kane vene re nje tub metalik prane tij ndersa telat e energjise elektrike mbi murin rrethues ishin duke leshuar flake e shkendija dhe duke levizuar majtas – djathtas.

Ne deklarimet e dhena gjate hetimeve paraprake shtetasi Sotir Corbaxhi ka parashtruar se prej tre vitesh eshte i punesuar nga shtetasi Fatos Kopaci i cili ushtron aktivitet ne fushen e studimeve gjeologjike dhe hapjes se puseve te ujit. Te punesuar jane njekohesisht dhe shtetasit Ajet Kala dhe Vullnet Kopaci. Z. Fatos Kopaci ishte kontaktuar nga administratori i shoqerise Infosoft Office sh.p.k i cili i kishte kerkuar te realizonte studimin e tokes ku shtrihej godina e shoqerise ( nese kishte ose jo uje ) me qellim hapjen e nje pusi. Deklaruesi parashtron se kishte njohje me te ndjerin Behar Karaj pasi banojne ne nje lagje dhe gjithmone eshte ankuar per gjendjen e veshtire ekonomike per shkak se ishte i papune. Diten e pare te punes se bashku me Fatos Kopacin dhe Ajet Kalen ngriten kullen dhe bene gati tubin qe futet per studimin e tokes .Diten e dyte z. Fatos Kopaci u nis me pushime verore. Diten e trete te punes dt 16.08.2017 se bashku me punonjesin tjeter Ajet Kala u ulen per te pire nje kafe. I ndjeri Behar Karaj u bashkua ne kafe dhe i kerkoi te vinte per ti ndihmuar, konkretisht per te mbajtur celesat qe shtrengohet tubi qe futet ne toke. Vendosen te pranonim ndihmen e tij dhe pagesen tia jepnin nga leket qe do te merrnim nga dita e tyre e punes. Pasi shkuan ne terren i kerkuan ti shikonte se si i mbanin celesat. Pasi moren tubin e pare dhe ne pas te dytin duke i shternguar degjuan te bertituren e Beharit. Kur kthyen koken vume re se kishte rene ne toke. Konstatuam se e kishte zene korrenti per shkak se prane trupit te tij gjendej nje nga tubat qe kishin lene ne makine ndersa telat e energjise benin mase. Tubat qe perdoren per kryerjen e studimit ngrihen gjithmone me vincin qe ndodhej ne makine dhe asnjehere nga punetoret me krahe. I ndjeri duhet te kete ngritur ne krahe tubin qe ka qene ne makine dhe ka rene ne kontakt me energjine elektrike. Diten e ngjarjes, te gjithe kishin vendosur dorashkat dhe kepucet, perfshi te ndjerin Behar Karaj pasi ishin te mire informuar per rregullat e sigurimit teknik dhe kishin kryer trajnime cdo muaj.

Babai i viktimes Riza Karaj dhe bashkeshortja e tij Klodjana Karaj, ne deklarimet e dhena gjate fazes se hetimeve paraprake kane parashtruar se i ndjeri Behar Karaj nuk ka qene i punesuar ne firmen e z. Fatos Kopaci. Per shkak se ishte i papune dhe ne gjendje te veshtire ekonomike u ka kerkuar ndihme shokeve. Diten e ngjarjes miku i tij Ajet Kala ka pranuar ta marre me vete ne pune per hapjen e nje pusi. Gjate kohes qe ka qene duke ngritur nje tub ka prekur telat e energjise elektrike dhe ka gjetur vdekjen. Ne vendin e ngjarjes jane gjetur telat e linjes se energjise te cilat ishin te demtuar ne vendin qe kishin bere kontakt me tubin qe i ndjeri kishte ne dore.

2.kqyrja e vendit te ngjarjes, konkretisht territori i pjeses se pasme te godines se shoqerise Infosoft Office sh.p.k, e ndodhur ne fshatin Domje, Njesia Administrative Kashar, specifikisht prane murit rrethues te anes veriore, ne vendin ku po kryhej shpimi i tokes. Muri rrethues eshte prej betoni ne dy nivele lartesie, perkatesisht 2.6 m dhe 3.1 m. Ne largesine 3.2 m nga muri gjendej nje automjet kamion me targa AA390JS.Ne fundin e karrocerise se ketij kamioni gjendej biga e nje vinci me lartesi rreth 5 m dhe me kend shtrirje qe e nxjerr nga karroceria rreth 1.05 m. Ne distance nga muri rreth 0,5 m gjendej nje tub metalik me diameter 3 cm dhe gjatesi 5.12 m, i cili nga njera ane eshte i mbeshtetur ne toke dhe ne anen tjeter ne peme. Paralel me murin rrethues te territorit,ne lartesi rreth 1.7 m nga muri, shtrihet linja e energjise elektrike me tre percjellesa. Tek niveli qe perkon me punimet brenda rrethimit, u konstatua se njeri nga telat futet brenda nivelit qe kufizohet nga muri rrethues. Ne drejtim te lindjes keto fije percjellese futen ne hapesiren e territorit te shoqerise Infosoft Office sh.p.k deri te shtylla e energjise elektrike e cila eshte e menjanuar ne drejtim te murit rrethues te godines dhe maja e saj eshte ne dukje ne pjesen e hapesires se territorit te shoqerise.

3.kqyrja e kufomes nga e cila u konstatua se ne pjesen ku fillon gishti i madh vihet re nje elektroshenje me permasa 1.2 cm x 0.8 cm dhe 1 cm x 0,8 cm.Ne gishtin tregues se dores se djathte , ne pjesen e mollezes, vihet re nje tjeter djegie e lekures ( elektro shenje ) me permase 1.6 cm x 1,4 cm. Ndersa nga ekspertimi mjeko ligjor i kufomes rezultoi se shkaku i vdekjes se shtetasit Behar Karaj eshte ndalimi i menjehershem i punes se zemres si pasoje e veprimit te rrymes elekrike ne trup.

4. nga informacionet e marra nga organet tatimore rezultoi se shtetasi Fatos Kopaci, person fizik tregetar, ka deklaruar persona te punesuar prej tij dhe ka paguar kontributet e sigurimeve shoqerore per shtetasit Vullnet Kopaci, Ajet Kala dhe Sotir Corbaxhi. Ndersa sipas te dhenave te Qendres Kombetare te Licensimit z. Fatos Kopaci eshte i licensuar per ushtrimin e veprimtarise „ Shpim profesionist uji “.

5.eshte urdheruar kryerja e ekspertimit elektrik me qellim percaktimin e gjendjes se rrjetit elektrik ne momentin e ndodhjes se ngjarjes, nese ky rrjet ka qene ne perputhje me Rregulloren e Sigurimit Teknik, mekanizmin e ngjarjes dhe shkakun determinant e humbjes se jetes te te ndjerit Behar Karaj.

Referuar specifikisht procesverbalit te kqyrjes se vendit te ngjarjes ekspertimi konkludoi :

-linja elektrike ku ka ndodhur ngjarja eshte degezim i linjes elektrike 6 kw, e paraqitur me ngjyre te kuqe ne figuren nr 1. Degezimi sherben per furnizimin e nje kabine elektrike private, ne ane te murit rrethues te shoqerise Infosoft Office sh.p.k ;

-shtyllat e energjise elektrike me tension te larte jane jashte murit rrethues te godines se shoqerise Infosoft Office sh.p.k. Shtylla e numertuar 3 eshte menjanuar dhe mbeshtetur ne murin rrrethues e per pasoje percjellesi anesor i kesaj linje eshte gjendur ne brendesi te murit rrethues rreth 1 meter ;

-vendi ku kalon linja elektrike dhe ku ka ndodhur aksidenti kategorizohet ne zone te pabanuar ;

-lartesia e linjes elektrike ne diten kur ka ndodhur ngjarja nga perllogaritjet dhe te dhenat e referuara nga OPGJ gjate kqyrjes se vendit te ngjarjes rezultoi 4.3 m. Ndersa ne diten e kqyrjes se vendit te ngjarjes nga eksperti kjo lartesi ka qene 4.98 m2 per shkak te nderhyrjes se punonjesve te OSHEE sh.a per drejtimin e shtylles nr 3 e cila ka qene e mbeshtetur mbi murin rrethues te godines se shoqerise Infosoft Office sh.p.k.

-ne lidhje me mekanizmin e ngjarjes, duke marre ne konsiderate deklarimet e personave te pyetur nga organi i akuzes, konkluzionet e ekspertimit mjeko ligjor dhe te dhenat e referuara ne procesverbalin e kqyrjes se vendit te ngjarjes rezulton se :

I ndjeri ka terhequr tubin mbi karrocerine e makines dhe pasi ka kaluar gjysma e gjatesise se tubit 5 metrosh, ai e ka zhvendosur peshen e tubit dhe per pasoje fundi i tubit eshte ngritur.Duke marre ne konsiderate faktin se percjellesi i linjes elektrike ka qene ne largesine 4.3 m nga toka ( referuar kqyrjes se vendit te ngjarjes nga OPGJ ) , skaji i siperm i tubit metalik ka takuar percjellesin me energji elektrike ne kohen kur i ndjeri ka patur tubin ne dore. Ne keto kushte ne trupin e tij ka kaluar linja elektrike e rendit dhjetra amper dhe e natyres vdekjeprurese: linje e tensionit te larte – dore – trup – toke .

-linja e energjise elektrike ne diten e ngjarjes nuk permbushte kerkesat e Rregullores se Sigurimit Teknik. Ne zonat e pabanuara largesia nga percjellesi i fundit i linjes deri ne siperfaqen e tokes ose te ujit duhet te jete jo me pak se 6 m per tension deri ne 20 kw, ndersa ne rastin konkret kjo largesi ka qene 4.3 m2, duke shkaktuar dhe kontaktin e linjes elektrike me skajin e tubit metalik qe po ngrinte i ndjeri. Cenimi i normes minimale te largesise ka ardhur si pasoje e menjanimit te shtylles elektrike mbi murin rrethues te godines ( pjerrtesia e krijuar nga pozicioni jokorrekt i shtylles ) duke sjelle ndryshimin e parametrave te largesise se percjellesit nga toka.

- shkaku i vdekjes se te ndjerit Behar Karaj eshte kalimi ne trup i rrymes elektrike nga kontakti me percjellesin e rrymes. Kjo pasoje eshte shkaktuar nga cenimi i rregullave dhe kerkesave teknike te rregullores ne lidhje me furnizimin me energji, persa i takon lartesise se percjellesit te energjise ne zonat e pabanuara i cili duhet te jete minimalisht 6 m ( ne rastin objekt shqyrtimi ka rezultuar 4.3 m2 ne diten e kqyrjes se vendit te ngjarjes dhe 4.98 m ne diten e kqyrjes nga eksperti ).Linjat elektrike jane ne pronesi te OSHEE sha dhe duhet te mirembahen prej saj.

Ne perfundim te hetimeve organi i akuzes i ka paraqitur Gjykates se Rrethit Gjyqesor Tirane kerkesen per pushimin e procedimit penal nr 7624, viti 2017 per vepren penale te “ Shkeljes se rregullave te mbrojtjes ne pune „ parashikuar nga neni 289/2 i KP ne kushtet kur nuk rezulton te jene konsumuar elementet e kesaj figure vepre penale. Prokuroria ka argumentuar se nuk vertetohet se nga ana e subjektit qe po kryente punimet prane shoqerise Infosoft Office sh.p.k, te jene shkelur rrugullat e mbrojtjes ne pune te sanksionuara ne Kodin e Punes, ligjet apo aktet nenligjore. I ndjeri Behar Karaj nuk ka qene i punesuar prej personit fizik tregetar Fatos Kopaci. Referuar aktit te ekspertimit elektrik vdekja e te ndjerit Behar Karaj ka ardhur si pasoje e mosrespektimit te detyrimeve qe burojne nga ligji 43/2015 „ Per sektorin e energjise elekrike „ prej OSHEE sh.a, pronare e linjave elektrike. Ne kushtet kur largesia e percjellesit te linjes se tensionit te larte nga toka nuk ka qene brenda kufijve te percaktuar ne Rregulloren e Sigurimit Teknik eshte cenuar siguria e rrjetit si pasoje e mosmirembajtjes se linjes nga OSHEE sh.a, duke u shkelur parashikimet e nenit 68/3 te ligjit „ Per sektorin e energjise elektrike „.

Gjykata e Rrethit Gjyqesor Tirane me vendimin nr 153 Akti,dt 16.01.2019 vendosi pranimin e kerkeses se prokurorise, pushimin e procedimit penal nr 7624, dt 25.09.2017 ne ngarkim te shtetasir Fatos Kopaci per vepren penale te “ Shkeljes se rregullave te mbrojtjes ne pune „ parashikuar nga neni 289/2 i KP.Referuar te dhenave te Krysekretarise gjyqesore ky vendim ka marre forme te prere ne kushtet e mosushtrimit te ankimit.

**Paditesja** Klodjana Karaj, bashkeshortja e te ndjerit Behar Karaj dhe Stiljano Karaj, femija i tij i mitur, i jane drejtuar gjykates me ane te kesaj padie per shperblimin e demit pasuror dhe jopasuror te shkaktuar nga vdekja e te ndjerit, duke drejtuar kete kerkim ndaj pales se paditur OSHEE Group sh.a. Ne argumentimin e tyre ligjor paditesat parashtruan :

* me dt 16.08.2017 ne pjesen e pasme te godines se shoqerise Infosoft

Office sh.p.k, e ndodhur ne fshatin Domje, shtetasi Behar Karaj, ka rene ne kontakt me rrymen elektrike qe vinte nga shtylla e linjes 110 kw, e rrezuar ne murin rrethues te godines duke gjetur vdekjen e menjehershme. I ndjeri u ka ardhur ne ndihme punonjesve te punesuar nga personi fizik tregetar Fatos Kopaci te cilet ishin angazhuar nga shoqeria Infosoft Office sh.p.k ne kryerjen e nje studimi gjeologjik me qellim hapjen e nje pusi. Nga ana e Prokurorise se Rrethit Gjyqesor Tirane jane kryer hetimet paraprake ne lidhje me vepren penale te „Shkeljes se rregullave te mbrojtjes ne pune „ parashikuar nga neni 289/2 i KP. Ne perfundim te hetimeve organi i akuzes i ka paraqitur gjykates kerkese per pushimin e procedimit penal. Gjykata e Rrethit Gjyqesor Tirane me vendimin nr 153, dt 16.01.2019 ka vendosur pranimin e kerkeses, pushimin e procedimit penal nr 7624, dt 25.09.2017 ne ngarkim te shtetasit Fatos Kopaci per vepren penale te “ Shkeljes se rregullave te mbrojtjes ne pune “, vendim i cili ka marre forme te prere. Gjykata ka vleresuar te drejte kerkesen e organit te akuzes duke argumentuar se nuk vertetohen elementet e figures se vepres penale. Nga ana e subjektit qe po kryente punimet, personit fizik tregetar Fatos Kopaci, jane marre te gjitha masat e mbrojtjes ne pune.Ngjarja aksidentale ka ardhur si pasoje e mosrespektimit nga OSHEE sh.a, si pronare e linjes elektrike, te kerkesave teknike te sigurise, ne lidhje me lartesine e percjellesve te rrymes nga toka ne zonat e pabanuara.

-bazuar ne konkluzionet e hetimeve paraprake, te cilat kane vertetuar shkakun e vdekjes te te ndjerit Behar Karaj, paditesat legjitimohen te kerkojne shperblimin e demit te shkaktuar referuar shkakut ligjor te percaktuar ne bazen ligjore te padise. Ne kendveshtrim te nenit 608 te KC vertetohen te gjithe elementet e pergjegjesise juridiko – civile ne shkaktimin e demit konkretisht veprimet e paligjshme dhe me faj te pales se paditur, pasoja e ardhur dhe lidhja shkakesore mes veprimit dhe pasojes. Vendimi penal nr 153, dt 16.01.2019 i Gjykates se Rrethit Gjyqesor Tirane qe ka marre forme te prere ka ndikim te drejteperdrejte ne ceshtjen civile pasi ka percaktuar shkakun e vdekjes se te ndjerit dhe subjektin pergjegjes. Sipas aktit te ekspertimit mjeko – ligjor dhe skedes se vdekjes te te ndjerit Behar Karaj provohet se shkaku i vdekjes eshte ndalimi i punes se zemres si pasoje e veprimit te rrymes elektrike ne trup.Ndersa ekspertimi elektrik konkludoi se pasoja e rende ka ardhur per shkak te cenimit nga pala e paditur te kerkesave teknike te sigurise te percaktuara ne Rregulloren e Sigurimit Teknik persa i takon lartesise se percjellesit nga toka e cila duhet te ishte minimalisht 6 m ne zonat e pabanuara Ne rastin ne shqyrtim kjo lartesi ka qene 4.3 m. Pra pala e paditur, pronare e linjes elektrike, ka shkelur detyrimet qe burojne nga neni 43/2015 i ligjit „ Per sektorin e energjise elektrike „ i cili sanksionon se OSHEE sh.a duhet te garantoj nje sistem te sigurt te shperndarjes se energjise dhe ne perputhje me kerkesat teknike.

Pala e paditur OSHEE Group sh.a ushtron nje veprimtari me burim rreziku ( transmetimin dhe furnizimin me energji elektrike ) dhe ne kushtet kur provohet se nuk ka marre te gjitha masat e pershtatshme per menjanimin e demit ngarkohet me pergjegjesi civile. Palet e paditura kane shkaktuar dem pasuror dhe jopasuror, si pergjegjese ne ushtrimin e nje veprimtarie te rrezikshme, duke shkaktuar humbjen e jetes se shtetasit Behar Karaj ne menyre te paligjshme dhe me faj pasi nuk kane respektuar nje sere kushtesh teknike per te siguruar mirembajtjen e linjave te tensionit te larte, lartesine nga toka te percjellesve dhe pozicionimin e shtyllave sipas normave te montimit. Eshte pikerisht renia e shtylles elektrike mbi murin rrethues te godines se Infosoft Office sh.p.k (pjerrtesia e krijuar) qe ka ndikuar ne ndryshimin e parametrave te largesise se percjellesit nga toka ( 4.3 m ne kushtet kur duhet te ishte 6 m ) dhe duke shkaktuar kontaktin e te ndjerit me rrymen elektrike ne kohen kur po ngrinte ne krah nje tub metalik.

* Pala e paditur duhet te ngarkohet me pergjegjesi civile per shperblimin

e demit te shkaktuar paleve paditese sipas figurave respektive te tij ( dem pasuror, moral e ekzistencial ).

1.ne lidhje me demin pasuror, nenet 486 dhe 640 te KC e perkufizojne si humbje e pesuar nga pakesimi i pasurise, i njohur si dem aktual apo emergjent dhe fitimi i munguar. Demi emergjent eshte humbja e nje interesi pasuror aktual, pra humbja e nje pasurie qe i perket te demtuarit ne castin e shkaktimit te demit, ndersa fitimi i munguar eshte pamundesia e perfitimit te nje interesi pasuror te ardhshem. Ne rastin objekt gjykimi demi pasuror ka natyren e fitimit te munguar,pra pamundesise qe anetaret pasjetues te familjes te perfitojne mbeshtetjen ekonomike te te ndjerit gjate rrjedhes normale te jetes.Referuar neneve 608 dhe 643 te KC te drejten per perfituar kete lloj demi e gezon cdo anetar pasjetues i familjes qe ka nje lidhje te afert dhe te qendrueshme me te ndjerin dhe si pasoje e faktit te paligjshem humbet mundesine e mbeshtetjes ekonomike ne te ardhmen. Sipas aktit te ekspertimit te kryer gjate gjate gjykimit vlera e demit pasuror per paditesen Klodjana Karaj eshte 1 737 0244 leke dhe per paditesin Stiljano Karaj 1 737 024 leke ( varianti C referuar vendimit unifikues te Gjykates se Larte nr 12, dt 13.09.2007 ).

2.Demi jopasuror i parashikuar nga neni 625 i KC, si nje kategori e gjere e demeve jashtekontraktore, perfshin cdo lloj demi te pesuar nga cenimi i te drejtave dhe interesave jopasurore qe bejne ne vlerat jopasurore te njeriut dhe qe nuk jane subjekt i vleresimit te drejteperdrejte ekonomik ne treg.

a)Demi biologjik perkufizohet si cenim i te mires se shendetit, i integritetit fizik dhe psikik te njeriut, i trajtuar gjeresisht dhe ne vendimin unifikues se Gjykates se Larte nr 12/2007. Ne rastin objekt gjykimi nuk kemi kete figure demi per te ndjerin Behar Karaj, por perllogaritja e ketij demi behet vetem per efekt te percaktimit te mases se demshperblimit per demin moral dhe ekzistencial.

b)Demi moral eshte shfaqje e brendeshme, e perkohshme e trubullit te padrejte te gjendjes shpirterore te njeriut, dhimbje, gjendje ankthi dhe mundimi shpirteror si rrjedhoje e faktit te paligjshem. Cilido qe peson cenime ne sferen e shendetit apo personalitetit te tij si pasoje e veprimeve apo mosveprimeve me faj te nje te treti ka te drejte te kerkoj dhe demshperblim per demin moral te pesuar.Kjo e drejte i perket secilit prej familjareve te afert te personit qe ka humbur jeten apo eshte cenuar ne shendetin e tij nga fakti i paligjshem. Sa me e afert te jete lidhja gjinore apo e bashkejeteses me te ndjerin apo te demtuarin aq me e rende eshte dhimbja shpirterore dhe trubullimi. Paditesat jane ne lidhje te ngushte gjinore, familjare dhe afektive me te ndjerin dhe per pasoje legjitimohen ne kerkimin per shperblimin e demit moral. Demi moral per paditesen Klodjana Karaj eshte perllogaritur ne masen 4 153 192 leke dhe per paditesin Stiljano Karaj 4 153 192 leke ( fq 20 e aktit te ekspertimit vleresues , varianti C sipas vendimit unifikues te Gjykates se Larte )

c)Demi ekzistencial cenon te drejtat e personalitetit te njeriut dhe trondit objektivisht jeten e perditshme, veprimtarine e tij te zakonshme, ekuilibrat, perkeqeson cilesine e jetes dhe marredheniet personale e familjare. Vecanerisht ne humbjen e jetes se njeriut te afert te familjes marredheniet familjare tronditen thelle, familja privohet dhe demtohet ne menyre te pariparueshme ne elemente te qenesishem te kuptimit dhe ekzistences se saj, ne ndjenjat dhe objektivat e pritshem per nje jete normale te konsoliduar. Demi ekzistencial shkaktuar paditeses Klodjana Karaj eshte llogaritur ne vleren 4 153 192 leke dhe per paditesin Stiljano Karaj 4 153 192 leke ( fq 20 e aktit te ekspertimit vleresues, varianti C referuar vendimit unifikues te Gjykates se Larte ).

Ne total vlera e demit pasuror dhe jopasuror per te dy palet paditese rezulton 20 086 822 leke.

-gjykata duhet te urdheroj dhenien e vendimit me ekzekutim te perkohshem, minimalisht per gjysmen e vleres se demshperblimit konform nenit 317 te KPrC. Pervec dhimbjes se madhe shpirterore te shkaktuar nga humbja e bashkeshortit dhe prindit, paditesat kane humbur dhe mbeshtetjen ekonomike te ofruar prej tij. Paditesja perfiton te ardhura mujore ne nivelin e pages mininale, ka nje femije te mitur ne ngarkim te saj i cili aktualist vijon arsimim tetevjecar. Perfitimi i demshperblimit ka karakter te ngutshem pasi synon te rikuperoj demin e shkaktuar per nje periudhe te gjate kohore. Vonesa ne ekzekutimin e vendimit do te sillte pasoja te renda dhe te pariparueshme jetesore per palet paditese. Ne kete kendveshtrim gjykata duhet te marre ne konsiderate dhe periudhen e gjate kohore qe nevojitet per shqyrtimin e ceshtjes ne shkallen e dyte te gjykimit.

**Pala e paditur** OSHEE Group sh.a dhe **av.shtetit** kerkuan rrezimin e kerkesepadise bazuar ne argumentat e meposhtem ligjor:

1.me dt 16.08.2017 ne pjesen e pasme te godines se kompanise Infosoft Office sh.p.k, e ndodhur ne fshatin Domje, pas nje kontakti me energjine elektrike , ka gjetur vdekjen shtetasi Behar Karaj. Sipas akteve te perfshira ne fashikullin hetimor administratori i shoqerise Infosoft Office sh.p.k ka kontaktuar z. Fatos Kopaci, person fizik tregetar,qe ushtron veprimtari ne fushen e studimeve gjeologjike dhe hapjes se puseve, me qellim hapjen e nje pusi ne afersi te godines se shoqerise. Pasi kane dakortesuar mes tyre shtetasi Fatos Kopaci ka cuar mjetet e punes dhe punonjesit e tij per kryerjen e punimeve. Me dt 16.08.2017 z. Fatos Kopaci, i cili ne ate kohe ndodhej me pushime, eshte lajmeruar nga punonjesi i tij Ajet Kala, se shtetasi Behar Karaj, qe u kishte ardhur ne ndihme gjate kryerjes se punimeve te shpimit, ka rene ne kontakt me energjine elektrike dhe ka humbur jeten. Sipas fakteve te referuara ne dosjen hetimore i ndjeri nuk ka qene i punesuar nga shtetasi Fatos Kopaci, madje ky i fundit nuk ka patur asnje dijeni se punonjesi i tij Ajet Kala e kishte marre te ndjerin per ndihme gjate kryerjes se punimeve. Gjate hetimeve paraprake eshte realizuar ekspertimi elektrik i cili ka konkluduar se kontakti i te ndjerit me energjine elektrike ka ardhur si pasoje e mosrespektimit nga OSHEE sh.a e e kerkesave teknike te lartesise se percjellesit te tensionit te larte nga toka. Ne perfundim Gjykata e Rrethit Gjyqesor Tirane me vendimin nr 153 Akti, 16.01.2019 ka vendosur te pranoje kerkesen e organit te akuzes per pushimin e procedimit penal ne ngarkim te shtetasit Fatos Kopaci pasi nuk provohet te kete konsumuar elementet e vepres penale te „ Shkeljes se rregullave te mbrojtjes ne pune“. Ky vendim ka marre forme te prere ne kushtet e mosushtrimit te ankimit nga kallezuesi Fatos Kopaci dhe trashegimtaret e viktimes se vepres penale. OSHEE Group sh.a ka ardhur ne dijeni te ketij vendimi me dt 04.04.2019 dhe ka ushtruar ankim me pretendimin se organi i akuzes nuk ka kryer hetime te plota, konkretisht :

- nuk eshte verifikuar nese ka patur leje nga organet kompetente per te shpuar pus per shoqerine Infosoft Office sh.p.k;

- nuk eshte hetuar nese subjekti qe kryente punimet ka patur licence per hapje pusi

-nuk eshte hetuar marredhenia kontraktore e personit fizik tregetar Fatos Kopaci me shoqerine Infosoft Office sh.p.k dhe raporti mes ketij subjekti dhe te ndjerit ;

-nese eshte marre azhornimi i rrjetit elektrik perpara marrjes se lejes per shpim pusi dhe verifikimin e masave mbrojtese ne pune te marra nga z.Fatos Kopaci ;

-OPGJ nuk ka administruar pamjet e kamerave ne vendin ku ka ndodhur ngjarja etj

Gjykata ka vendosur mospranimin e ankimit te OSHEE sh.a si subjekt qe nuk legjitimohet te ushtroj ankim ndaj vendimit nr 153 Akti, 16.01.2019 te Gjykates se Rrethit Gjyqesor Tirane.

2.OSHEE Group sh.a nuk mund te ngarkohet me pergjegjesi civile per demin e pretenduar nga palet paditese pasi nuk vertetohet te kete kryer asnje veprim te kundraligjshem dhe me faj qe te kete shkaktuar pasojen, vdekjen e shtetasit Behar Karaj. Referuar nenit 608 te KC pergjegjesia civile per shperblimin e demit eshte e kushtezuar nga vertetimi i elementeve te percaktuar nga dispozita ne fjale te lidhur me kundraligjshmerine e veprimeve te shkaktarit te demit, demi i shkaktuar, fajesia dhe lidhja kazuale mes veprimit te kundraligjshem dhe pasojes se ardhur. Ne rastin objekt gjykimi nuk vertetohet nje prej elementeve thelbesore te pergjegjesise juridiko – civile; veprimet e kundraligjshme dhe me faj te shoqerise OSHEE Group sh.a. Ne te kunderten shkaku i vdekjes te te ndjerit Behar Karaj eshte pasoje e mosrespektimit te kuadrit ligjor ne lidhje me ushtrimin e veprimtarise se shpimit te puseve, sikurse dhe mosmarrjes se masave mbrojtese ne pune, pergjegjesi qe rendojne si ndaj personit fizik tregetar Fatos Kopaci, i cili ka kryer punimet e shpimit ashtu dhe ndaj shoqerise porositese Infosoft Office sh.p.k :

a) ne baze te nenit 56 te ligjit nr 111/2012 “Per menaxhimin e integruar te burimeve natyrore” shpuesi profesionist per uje e ushtron veprimtarine mbi baza tregetare dhe pasi te jete paisur me licence. Organet e menaxhimit te burimeve ujore japin leje per kryerje shpimesh pasi shpuesi profesionist te kete paraqitur projektin teknik dhe hidrogjeologjik per shpimin te hartuara nga subjekte te licensuara. Nga informacioni i percjelle nga Agjensia e Menaxhimit te Burimeve Ujore ( nr 13601/1, dt 12.10.2021) konfirmohet se nuk ka asnje leje/ autorizim te dhene per shpim pusi per uje apo perdorim te burimeve ujore per z. Fatos Kopaci apo subjektin Infosoft sh.p.k. Sipas nenit 56 te ligjit nr 111/2012 “Per menaxhimin e integruar te burimeve natyrore” ndalohet ushtrimi i veprimtarise se shpimit per nxjerrje uji nga subjekte te palicensuar dhe pa leje perkatese te shpimit nga organet e menaxhimit te burimeve ujore. Ky fakt rezulton te mos jete hetuar nga organi i akuzes.

b)subjekti qe ka kryer punimet e shpimit Fatos Kapaci jo vetem ka ushtruar nje veprimtari ne kushtet e mungeses se lejes, por ka anashkaluar dhe zbatimin e kerkesave teknike per heqjen e tensionit ne segmentin e linjes prane zones se punimeve. Sipas Rregullores se Sigurimit Teknik pikes 3-2/b ne vendin e punimeve tensioni duhet te hiqet ne pjeset percjellese te cilat per shkak te natyres se punes kane mundesi te preken ose tju afrohesh per tension nominal deri ne 15 kv perfshi 0.35 ml.

c)nuk jane respektuar nga ana e z.Fatos Kopaci rregullat per sigurine ne pune. I ndjeri Behar Karaj eshte marre ne pune dhe eshte angazhuar ne kryerjen e proceseve te shpimit te pusit pa u verifikuar paraprakisht nese gezon njohuri teknike per kete proces. Gjate deklarimeve te dhena ne fazen e hetimeve paraprake nga punonjesit Ajet Kala dhe Sotir Corbaxhi konfirmohet se i ndjeri nuk ka patur asnje njohuri apo eksperience ne shpimin e puseve. Referuar Rregullores se Sigurimit Teknik punetoret e thjeshte apo punetoret e ndertimit duhet te jene te paisur me kartela te sigurimit teknik.Ne baze te nenit 43 te KP punedhenesi informon punemarresin per rreziqet qe lidhen me punen, kualifikon punemarresit perpara marrjes ne pune dhe i shpegon masat e sigurimit teknik, cka nuk eshte zbatuar ne rastin e te ndjerit Behar Karaj. Referuar ligjit nr 10237, dt 18.02.2010 „Per sigurine dhe shendetin ne pune „ nuk rezulton qe punedhenesi Fatos Kopaci te kete hartuar masa per parandalimin e aksidenteve ne pune dhe nuk ka bere ekzaminimin mjekesor te viktimes perpara marrjes ne pune. Ne baze te nenit 42 te KP, punedhenesi Fatos Kopaci duhet te mbante ne vendin e punes dokumentin e vleresimit te riskut, te shoqeruar me masat parandaluese dhe ne baze te nenit 21 te KP duhet te informonte inspektorin e punes per hapjen e mjedisit te punes. Pra ushtrimi i veprimtarise se shpimit te pusit ne menyre te paligjshme nga personi fizik tregetar Fatos Kopaci dhe mosrespektimi i kuadrit ligjor ne lidhje me marrjen e masave te sigurise ne pune perben shkakun e vdekjes te te ndjerit Behar Karaj. Ky i fundit nuk do te kishte nderruar jete nese nuk do te ishte angazhuar ne kryerjen e nje pune per te cilen nuk dispononte njohurite e nevojshme teknike. Ky rast duhet te vleresohet si aksident ne pune dhe referuar nenit 39 te KP te gjitha shpenzimet duhet te mbulohen nga punedhenesi pavaresisht se punemarresi nuk ka qene i rregjistruar prane organeve te sigurimeve shoqerore.

3.nga ana e shtetasit Fatos Kopaci nuk eshte njoftuar Inspektoriati Shteteror Teknik dhe Industrial. Njekohesisht edhe OSHEE Group sh.a nuk ka patur asnje dijeni per aksidentin. Ne pergjegje te informacionit te kerkuar nga organi i akuzes OSHEE sh.a, Drejtoria Rajonale Tirane i ka bere me dije se diten e ngjarjes nuk ka patur asnje kerkese per nderprerjen e energjise elektrike per shkak te kryerjes se punimeve te shpimit dhe njekohesisht nuk ka patur asnje difekt ne rrjet.

4. ne lidhje me ekspertimin elektrik te kryer gjate fazes se hetimeve paraprake me qellim percaktimin e mekanizimit te ngjarjes dhe shkakut te tij eshte konstatuar se eksperti Uran Skuqi nuk ka licence ne fushen objekt ekspertimi. Ne akt nuk referohet menyra sesi eshte kryer matja e lartesise se percjellesve nga toka. Ne diten kur jane kryer matjet nuk ka qene prezent OPGJ apo perfaqesues te OSHEE sh.a Matjet jane bere shume kohe pas ndodhjes se ngjarjes dhe parametrat e linjes mund te kene ndryshuar.Akti nuk paraqet te dhena reale, duke mos orientuar drejt prokurorine ne arritjen e nje konkluzioni te sakte.

Persa i takon ekspertimit elektrik te kryer gjate gjykimit eksperti eshte bazuar kryesisht ne te dhenat e dosjes hetimore dhe ka percaktuar mekanizimin e ngjarjes sipas te cilit kontakti i ndjerit me rrymen elekrike ka ndodhur ne momentin kur po ngrinte ne krah nje prej tubave qe gjendej siper karrocerise se kamionit. Eksperti ka anashkaluar analizen e deklarimeve te punonjesve te pranishem ne vendin e ngjarjes te cilet kane referuar se procedura e ngritjes se tubave me qellim vendosjen e tyre njeri pas tjetrit kryhej gjithmone me vinc. Eksperti duhet te theksonte se veprimet e kryera nga i ndjeri ishin teresisht jashte kerkesave teknike. Ne kushtet e vetbesimit te tepruar apo neglizhences i ndjeri ka ndermarre veprime individuale joteknike, si rezultat i mosnjohjes se fushes ku po punonte te cilat kane sjelle dhe pasojen fatale per jeten e tij. Eksperti elekrik Dritan Gazidede ne aktin e ekspertimit te kryer gjate gjykimit i eshte referuar te dhenave te dosjes hetimore ne lidhje me lartesine e percjellesve nga toka ne kushtet kur matjet jane kryer nga OPGJ me sy te lire dhe jo me aparate mates etalon te njohura nga Drejtoria e Metrologjise.

5. ne lidhje me ekspertimin vleresues per efekt te perllogaritjes se demit pasuror eksperti i eshte referuar te dhenave te pagave sipas INSTAT per shkak se i ndjeri ka qene i papune pa patur asnje te dhene ne lidhje me formimin e tij arsimor apo profesional per efekt te orientimit te kategorise se punes qe mund te kryente. Perdorimi i nje niveli te larte page, duke i atribuar te ndjerit te dhena ne lidhje me profesione te cilat i gezojne vetem shtetas sipas deshmive kualifikuese rritin artificialisht vleren e demit. Eksperti vleresues nuk ka sqaruar se ne cilin akt ligjor dhe nenligjor eshte mbeshtetur per formulen perllogaritese te vleres se demit jopasuror dhe ku eshte referuar per koeficentet e formulave respektive perllogaritese ne kushtet kur ato referohen saktesisht ne Rregullore nr 53 te AMF –se.

**Gjykata** pas nje hetimi te plote e te gjithanshem te ceshtjes, si cmoi ne teresi provat e administruara ne gjykim ne raport me kerkimet e paditesit dhe prapesimet e te paditurit konkludon ne pranimin e kerkesepadise.

Rezultoi e provuar nga hetimi gjyqesor se shoqeria Infosoft Office sh.p.k per nevoja te kryerjes se studimit gjeologjik te tokes me qellin hapjen e nje pusi ne territorin ku shtrihet godina e saj, fshati Domje, Njesia Administrative Kashar, ka kontraktuar personin fizik tregetar Fatos Kopaci, i cili figuron i rregjistruar ne QKB me objekt veprimtarie „ Studime gjeologjike, shpim pusi „. Z. Fatos Kopaci pasi ka cuar mjetet e punes ne terren ka filluar punimet se bashku me punonjesit e punesuar prej tij Ajet Kala, Vullnet Kopaci dhe Sotir Corbaxhi. Me dt 16.08.2017 shtetasi Fatos Kopaci eshte larguar me pushime. Rezultoi e provuar se punonjesi Ajet Kala ka marre per ndihme ne vendin e punes te ndjerin Behar Karaj, sipas kerkeses se ketij te fundit, duke pranuar ti jepte nje shperblim nga pagesa e tij, per shkak se ishte i papune dhe ne gjendje te veshtire ekonomike. I ndjeri do te angazhohej vetem ne veprimtari ndihmese pasi nuk kishte njohuri teknike per shpimin e tokes dhe studimin gjeologjik te saj. Ne kohen kur i ndjeri Behar Karaj po ngrinte ne krah nje tub nga karroceria e kamionit, skaji i tij ka prekur linjen e energjise dhe si pasoje e ketij kontakti ka gjetur vdekjen e menjershme.

Nga ana e Prokurorise se Rrethit Gjyqesor Tirane jane kryer veprimet e nevojshme hetimore ne lidhje me vepren penale te “ Shkeljes se rregullave te mbrojtjes ne pune “ ne ngarkim te shtetasit Fatos Kopaci. Nga ekspertimi elektrik i kryer gjate hetimeve paraprake eshte konkluduar se shkaku i vdekjes se te ndjerit Behar Karaj eshte kontakti me rrymen elekriktike per shkak se lartesia e percjellesit nga toka ka qene nen nivelin e percaktuar ne Rregulloren e Sigurimit Teknik. Ne konkluzion organi i akuzes i ka paraqitur gjykates kerkese per pushimin e procedimit penal ne ngarkim te shtetasit Fatos Kopaci per shkak se nuk vertetohen elementet e figures se vepres penale “ Shkelje e rregullave te mbrojtjes ne pune “.Gjykata e Rrethit Gjyqesor Tirane me vendimin nr 153, dt 16.01.2019 ka vendosur pranimin e kerkeses se Prokurorise se Rrethit Gjyqesor Tirane, vendim qe rezulton te kete marre forme te prere ne kushtet e mosushtrimit te ankimit.

Trashegimtaret e te ndjerit Behar Karaj, respektivisht bashkeshortja Klodjana Karaj dhe femija i mitur Stiljano Karaj kane investuar gjykaten permes kesaj padie per shperblimin e demit pasuror dhe jopasuror te shkaktuar nga vdekja e trashegimlenesit te tyre Behar Karaj duke ngarkuar me pergjegjesi civile palen e paditur OSHEE Group sh.a, te legjitimuar pasivisht ne padi.

Ne analize te kerkimeve te pales paditese dhe prapesimeve te parashtruara nga pala e paditur dhe av. shtetit gjykata mori me shqyrtim :  
Nenin 608 te Kodit Civil :

“ *Personi qe ne menyre te paligjshme dhe me faj i shkakton tjetrit nje dem ne personin ose pasurine e tij detyrohet te shperbleje demin e shkaktuar. Personi qe ka shkatuar demin nuk pergjigjet kur provon se nuk ka faj. Demi quhet i paligjshem kur eshte rrjedhim i shkeljes ose cenimit te interesave dhe te drejtave te tjetrit qe mbrohen nga rendi juridik dhe zakonet e mira”*

*“ Personi qe peson nje dem te ndryshem nga ai pasuror ka te drejte te kerkoje te shperblehet kur a) ka pesuar nje demtim te shendetit ose eshte cenuar ne nderin e personalitetin e tij ….”*

Nga analiza e dispozitave te mesiperme ligjore rezulton se pergjegjesia civile ne shkaktimin e demit jashtekontraktor lind ne kushtet e vertetimit ne menyre kumulative te kater elementeve 1*. veprimit apo mosveprimit te paligjshem 2. demit i cili mund te kete natyre pasurore ose jopasurore 3. fajit ne shkaktimin e demit 4. lidhjes shkakesore mes veprimit/mosveprimit te paligjshem dhe demit te shkaktuar.*

*Veprimi/mosveprimi i paligjshem* ne shkaktimin e demit cilesohet nje kategori objektive, shfaqja e kundraligjshme e vullnetit te subjektit te se drejtes qe sjell si pasoje shkeljen ose cenimin e te drejtave, lirive dhe interesave te te treteve qe mbrohen nga rendi juridik dhe zakonet e mira. Kundraligjshmeria e sjelljes se subjektit shkaktar te demit cenon marredheniet juridike, qe gezojne mbrojtje nga kushtetuta, aktet nderkombetare, ligjet dhe aktet nenligjore, te cilat njohin dhe garantojne te drejtat e personave fizik dhe juridik ne raport me njeri tjetrin dhe pushtetin publik.

*Faji* eshte qendrimi subjektiv i personit shkaktar te demit ne raport me veprimin e kundraligjshem dhe pasojat qe vijne prej tij, qe nenkupton vullnetin e brendeshem psikik per te kryer veprimin, per te siguruar ardhjen e pasojave ose lejimin e ardhjes se tyre. Qendrimi i njeriut ndaj sjelljes se tij percaktohet nga elementi intelektual ( *parashikimi ose jo i pasojave qe mund te vijne ne kushte te caktuara nga sjellja e tij )* dhe *elementi vullnetar* ( *dashja ose jo ne ardhjen e pasojave* ).Personi kundrejt te cilit drejtohet kerkimi per demshperblim shkarkohet nga pergjegjesia civile ne rast se verteton se demi ka ardhur nga rrethana te cilit nuk mund te ndaloheshin prej tij.

*Lidhja shkakesore* vleresohet si ekzistenca e lidhjes objektive, te drejteperdrejte dhe te pavarur nga vullneti i subjektit shkaktar te demit mes veprimit te kundraligjshem dhe pasojes se ardhur. Lidhja shkakesore verteton lidhjen mes tre elementeve objektive dhe subjektive; te faktit te paligjshem; konkretisht sjelljes se paligjshme, fajit dhe pasojes se ardhur, pra demit te shkaktuar ne pasurine, shendetin ose personalitetin e subjektit te demtuar. Elementi i lidhjes shkakesore mbeshtetet ne parimin *condicio sine qua non* sipas te cilit nuk do te vertetohej ardhja e pasojes se demshme nese nuk do te kishte ndodhur shkaku, sjellja e paligjshme dhe faji per shkaktimin e demit. Ne drejtim te lidhjes shkakesore sjellim ne vemendje percaktimet e vendimit unifikues te Gjykates 12/2007 ne raprot me lidhjen shkakesore materiale ( *referuar pasojes materiale te ardhur mbi subjektin pasiv )* dhe lidhjen shkakesore juridike ( *referuar demtimeve cenimeve konkrete qe rrjedhin nga fakti i paligjshem* )

Nepermjet lidhjes shkakesore materiale vertetohet se cili eshte personi pergjegjes ( subjekti aktiv ) dhe lidhja shkak- pasoje ndermjet tre elementeve objektive dhe subjektive te faktit te paligjshem ( ngjarjes se demit ) ; sjella e paligjshme ( elementi objektiv) dhe me faj ( elementi subjektiv ) dhe pasojes se ardhur prej tyre.

Ndersa permes lidhjes shkakesore juridike vertetohet lidhja shkak – pasoje ndermjet faktit te paligjshem ne teresine e tij dhe cenimeve konkrete te pesuara ne te drejtat dhe interesat e ligjshme, si te subjektit pasiv mbi te cilin ka vepruar direkt ky fakt i paligjshem ashtu dhe persona te tjere qe rezultojne te demtuar si rrjedhoje e pasojave qe vijne nga shkaku i paligjshem sipas parimit te rregullsise dhe eficences se lidhjes shkakesore.

*Demi* i cili mund te kete karakter pasuror ose jopasuror.

Nga provat e nenshtruara hetimit gjyqesor provohet permbushja e kritereve ligjore ne lidhje me pergjegjesine civile te pales se paditur OSHEE Group sh.a ne shkaktimin e demit jashtekontraktor paleve paditese.

Ne funksion te analizes se elementeve te siper referuar ligjore, specifikisht veprimit/mosveprimit te paligjshem dhe fajit ne shkaktimin e demit, gjykata urdheroi kryerjen e ekspertimit elektrik me qellim percaktimin e mekanizmit te renies ne kontakt me rrymen elektrike te te ndjerit Behar Karaj, gjendjen e rrjetit elektrik ne momentin e ngjarjes, nese rrjeti elektrik ka qene ne perputhje me Rregulloren e Sigurimit Teknik dhe shkakun determinant te vdekjes te te ndjerit Behar Karaj.

Ne kryerjen e aktit te ekspertimit eksperti analizoi ne teresi dosjen hetimore, specifikisht procesverbalin e kqyrjes se vendit te ngjarjes, ku jane fiksuar dhe te dhenat ne lidhje me gjendjen e rrjetit elektrik ne momentin e ngjarjes, deklarimet e personave qe kane patur dijeni per rrethenat e kryrjes se vepres se hetuar penale, aktin e ekspertimit mjeko ligjor dhe skeden e vdekjes te te ndjerit. Eshte e rendesishme te nenvizohet se ekspertimi i urdheruar nga gjykata daton kohe me vone nga momenti i ngjarjes dhe provat e siper referuara perbejne burim thelbesor te te dhenave per analizen e ceshtjeve te shtruara per shqyrtim ekspertit.

Per percaktimin e mekanizmit te ngjarjes eksperti mori ne konsiderate:

a)procesverbalin e kqyrjes se vendit te ngjarjes ne te cilin pasqyrohet :

*.. ne drejtim te lindjes gjendet nje tub metalik me diameter 3 cm dhe gjatesi 5 m* i *fiksuar pingul ne nje unaze metalike qe qendron mbi pllaka hekuri me zgjerim ne forme bishti mbajtes.... ne distance rreth 5 m eshte i mbeshtetur te pemet nje tub metalik me diameter 3 cm dhe gjatesi te pergjithshme 5.12 m qe ne njeren ane eshte i mbeshtetur ne toke dhe ne anen tjeter ne nje pem. Ne mes te tubit ajo prek dhe nje peme tjeter...paralel me murin rrethues te tensionit te larte, ne lartesi rreth 1.7 shtrihet linja elektrike me tre percjellesa ngjyre alumini te zhveshur. Te niveli qe perkon me pemet brenda rrethimit me sy te lire konstatohet se njeri nga telat futet brenda nivelit qe kufizohet nga muri rrethues. Ne drejtim te lindjes keto fije percjellesash futen ne hapesiren e territorit te firmes deri te shtylla e energjise elektrike e cila eshte e menjanuar ne drejtim te murit rrethues...*

b) ekspertimin e kryer gjate fazes se hetimeve paraprake ku eshte pershkruar gjendja e rrjetit ne momentin e ngjarjes dhe largesia e percjellesve nga toka, cka pasqyrohet dhe ne fotot ne permbajtje te aktit :

*-shtyllat e linjes elektrike me tension te larte jane jashte murit rrethues se subjektit Infosoft ;*

*-shtylla e emeruar me nr 3 eshte menjanuar dhe mbeshetur ne murin rrethues dhe per pasoje percjellesi anesor i kesaj linje eshte gjendur ne brendesi te murit rrethues ne vendin e ngjarjes rretj 1 m ;*

*-percjellesi me energji elektrike i tensionit 6 kv ku i ndjeri rastesisht ra ne kontakt ka qene ne lartesi me pak se 4.3 m.*

c) ekspertimin mjeko ligjor te te ndjerit Behar Karaj ku percaktohet se shkaku i vdekjes eshte pushimi i zemres si pasoje e kontaktit me rrymen elektrike ;

d) deklarimet e punonjesve te pranishem ne vendngjarje, specifikisht shtetasit Ajet Kala „.... *Behari ka bertitur dhe jam kthyer e kam pare te rrezuar. Ne kete moment kam pare telat e energjise elektrike mbi murin rrethues duke leshuar flake e shkendija dhe duke levizur majtas- djathtas..“*

Sa me siper eksperti analizoi mekanizmin e renies ne kontakt me energjine elektrike te te ndjerit Behar Karaj :

Fillimisht i ndjeri ka qene duke terhequr tubin nga karroceria e makines dhe pasi ka kaluar gjysma e gjatesise se tubit 5 m ai ka zhvendosur peshen e trupit dhe per pasoje fundi i tubit eshte ngritur dhe duhej te vazhdohej ngritja e fundit deri ne pozicionin vertikal me qellim futjen e skajit te poshtem ne gryken e tubit metalik te zhytur ne toke. Gjate kryerjes se ketyre levizjeve te detyrueshme per nevojen e ketij procesi, ne kushtet kur percjellesi i linjes elektrike ka qene 4.3 m nga toka, skaji i siperm i tubit metalik ka takuar me percjellesin me energji elektrike, nderkohe qe i ndjeri ka patur me dore kete tub. Ne keto kushte me trupin e te ndjerit ka kaluar rryma elektrike.

Persa i takon gjendjes se rrjetit ne momentin e ndodhjes se ngjarjes eksperti konkludoi se referuar provave te administruara ne gjykim, specifikisht akteve te dosjes hetimore konkludohet se linja elektrike e TM 6 kv nuk plotesonte normat e sanksionuara ne Rregulloren e Sigurimit Teknik. Shtylla nr 3 sipas emerimit ne akt rezulton e menjanuar ( e anuar, shih pamjet fotografike ) dhe e mbeshtetur ne murin rrethues te godines se shoqerise Infosoft Office sh.p.k. Per pasoje percjellesi i kesaj linje eshte futur 1 m brenda murit rrethues te godines dhe lartesia e percjellesit nga toka ka shkuar 4.3 m sipas matjeve te kryera ne vendin e ngjarjes. Zona ku ka ndodhur ngjarja perfshihet ne kategorine e vendeve te pabanuara dhe referuar Rregullores se Sigurimit Teknik ( tabela nr 2, faqja 5 e aktit te ekspertimit ) lartesia e percjellesit nga toka ne kete zone ka qene 4.3 m, pra nen nivelin e miratuar nga kjo Rregullore. Sa me siper jane cenuar normat teknike te sigurise.

Shkaku determinant qe ka sjelle si pasoje vdekjen e te ndjerit Behar Karaj ka qene kalimi ne trupin e tij i rrymes se forte elektrike si pasoje e kontaktit te tubit metalik qe mbante ne dore me percjellesin elektrik i cili gjendej 4.3 m lartesi nga toka dhe i menjanuar.Nese lartesia e percjellesit elektrik do te ishte brenda parametrave te sigurise persa i takon lartesise nga toka do te evitohej kontakti i te ndjerit me rrymen elektrike.

Ne pergjigje te pyetjes nr 3 eksperti ka analizuar masat qe duhet te ishin marre nga operatori qe administron rrjetin elektrik per te garantuar elementet e sigurise sipas Rregullores se Sigurimit Teknik, cka do te evitonte dhe kontaktin e te ndjerit me rrymen elektrike : a) percjellesi i TM duhet te ishte minimalisht 6 m lartesi nga siperfaqja e tokes b) shtylla elektrike duhet te ishte ne pozicion vertikal dhe percjellesi anesor duhet te ishte ne anen e jashtme te murit.

Pergjegjesia per mosrespektimin e parametrave teknik rendon ndaj pales se paditur OSHEE Group sh.a e cila ka ne pronesi sistemin e shperndarjes se energjise elektrike dhe ka detyrimin te operoj ne kushte te sigurta dhe efikase referuar parashikimeve te ligjit 43/2015 „Per sektorin e energjise elektrike „:

*Neni 68*

*„ 2.Operatori i Sistemit te Shperndarjes ka ne pronesi sistemin e shperndarjes se energjise elektrike ne tension te larte, te mesem dhe te ulet me qellim levrimin e tij te klientet ...*

*Neni 69*

*Detyrat e Operatorit te Sistemit te Shperndarjes*

*Operatori i Sistemit te Shperndarjes a ) operon nje sistem shperndarje te sigurt te qendrueshem dhe te efektshem“*

Neni 4 i Rregullores se Sigurimit Teknik :

*“Shfrytezimi i instalimeve dhe paisjeve elektrike behet nga ndermarrjet qe i kane ato ne administrim ne mbeshtetje te plote me rregullat e sigurimit teknik…..”*

Referuar konkluzioneve te ekspertimit elektrik linjat elektrike projektohen, instalohen, shfrytezohen dhe mirembahen brenda kushteve teknike te Rregullores se Shfrytezimit Teknik. Linjat elektrike i nenshtrohen kontrolleve periodike dhe cdo demtim i tyre apo nderhyrje shenohet ne nje rregjister te vecante. Nga provat e administruara ne gjykim nuk provohet te jene kryer kontrolle periodike apo punime riparuese ne lidhje me linjen qe ka qene jashte parametrave teknik cka solli si pasoje dhe vdekjen e te nderit Behar Karaj:

*Pikat 5-50, 5-51 , 5-23 te Rregullores se Sigurimit Teknik*

*5- 50 Gjate kontrollit te rrjetit dhe e hyrjeve vemendje te vecante i kushtohet gjendjes se shtyllave, izolatoreve, siguresave ajrore, teresise se lidhjeve dhe bandazheve .....****varjes se percjellesave te linjes*** *dhe hyrjes, afersise se degeve te pemes..*

*5-51 Te gjitha te metat e konstatuara gjate kontrollit* ***shenohen ne rregjister*** *ne baze te te cilit* ***perpilohet plani i masave dhe remontit****.Nje pjese e te metave te konstatuara* ***eliminohen pa vonese gjate punimeve te mirembajtjes****..“*

*5-24 Ne linjat elektrike te tensionit te larte duhet te behen te pakten provat paraprake dhe kolaudimet qe vijojne : c)* ***matja e largesise nga percjellesit e linjes deri ne siperfaqen e tokes,*** *ujit ose objekteve te tranversimit, prane objekteve dhe ne vendet e banuara behet sipas nevojes, ne vartesi nga perfundimet e kontrollit „*

Jane pikerisht dispozitat e siper referuara te cilat nuk jane respektuar nga pala e paditur OSHEE Group sha. Nese i padituri do te kishte mirembajtur rrjetin brenda parametrave teknik sikurse parashikohet ne normat ligjore e nenligjore, ngjarja aksidentale nuk do te kishte ndodhur. Sa me siper konkluzionet e ekspertimit elektrik vertetuan elementet e pergjegjesise civile te lidhura me mosveprimin e paligjshem te pales se paditur dhe fajin ne shkaktimin e ngjarjes aksidentale me pasoje vdekjen e te ndjerit Behar Karaj.

Referuar ekspertimit mjeko ligjor te kryer gjate hetimeve paraprake provohet se shkaku i vdekjes se te ndjerit Behar Karaj eshte pushimi i zemres si pasoje e kontaktit me rrymen elektrike.Pra vertetohet jo vetem pasoja e ardhur si element i pergjegjesise juridiko - civile, por eshte lidhja shkakesore mes mosveprimit te paligjshem te pales se paditur dhe pasojes se ardhur.Konkretisht ne aktin e ekspertimit mjeko ligjir nr 515,dt 16.08.2017 parashtrohet:

1.*Ne trupin e shtetasit Behar Karaj nga ana e jashtme u konstatuan elektro shenja (djegie ) ne gishtin tregues te dores se djathte , ne mollezen e gishtit te madh dhe pellemben e dores se majte ( kontakti me metalin rryme percjelles), elektro shenja ne tabanin e kembes se djathte, nga kqyrja e brendeshme u konstatua staze e organeve te brendeshme, piketime hemorragjike ne cipat pleurale, gjak i lengeshem i erret sipas pershkrimeve ne akt.*

*2.Demtimet e konstatuara ne trupin e shtetasit te mesiperm jane shkaktuar nga veprimi lokal ne lekure dhe kalimi i rrymes elektrike ne organizmin e viktimes.*

*3.Shkaku i vdekje se shtetasir Behar Karaj eshte ndalimi i menjehershme i punes se zemres si pasoje e veprimit te rrymes elektrike ne trup.*

Pretendimi i pales se paditur se shkak per vdekjen e te ndjerit Behar Karaj eshte mosmarrja e masave mbrojtese nga z. Fatos Kopaci per te garantuar sigurine ne pune dhe parandalimin e aksidenteve sipas Kodit te Punes dhe ligjit “ Per sigurine dhe shendetin publik “ sikurse dhe mungesa e kualifikimit paraprak te te ndjerit per kryerjen e punimeve te shpimit vleresohet nga gjykata i pabazuar.

I ndjeri Behar Karaj nuk ka qene i punesuar nga z. Fatos Kopaci, subjekti i kontraktuar nga shoqeria Info Soft Office sh.p.k per kryerjen e studimit gjeologjik te tokes dhe per pasoje nuk ka patur detyrimin ligjor per verifikimin paraprak te njohurive te tij teknike, kualifikimin, informimin ne lidhje me rreziqet qe lidhen me punen, masat mbrojtese dhe te sigurimit teknik apo trajnimin e tij ne kete drejtim. Sipas informacionit te administruar nga prokuroria prane oganeve tatimore punonjesit qe figurojne te punesuar nga personi fizik tregetar Fatos Kopaci jane Ajet Kala, Vullnet Kopaci dhe Sotir Corbaxhi. Te gjithe keta punonjes jane trajnuar ne menyre te vazhdueshme nga punedhenesi per rregullat e sigurimit teknik sikurse provohet nga dokumentacioni i administruar ne dosjen hetimore .

Njekohesisht nuk provohet se i ndjeri Behar Karaj te kete qene punonjes i padeklaruar ne organet tatimore nga z. Fatos Kopaci. Nga deklarimet e dhena gjate hetimeve paraprake, specifikisht bashkeshortja Klodjana Karaj, i ati i te ndjerit Riza Karaj dhe punonjesit Ajet Kala e Sotir Corbaxhi, provohet se ndjeri nuk ka patur asnje njohje me shtetasin Fatos Kopaci, por ka shkuar per te kryer pune ndihmese per shokun e tij Ajet Kala ( *por nuk do te merrte pjese ne procedurat shpimit ).*

Pra ne rastin objekt shqyrtimi, ne te kunderten e pretendimeve te pales se paditur, nuk jemi ne kushtet e nje aksidenti ne pune per te cilin ligji ngarkon me pergjegjesi punedhenesin ( referenca Kodi i Punes ), persa kohe i ndjeri nuk rezulton te kete patur nje marredhenie punesimi me personin fizik tregetar Fatos Kopaci.

Persa i perket pretendimeve te pales se paditur se z. Fatos Kopaci nuk ka informuar inspektorin e punes per hapjen e mjedisit te punes, nuk ka marre leje per shpim pusi apo mosmbajtja ne vendin e punes e dokumentit te vleresimit te riskut, i shoqeruar me masat parandaluese gjykata cmon se moszbatimi i ketyre kerkesave ligjore nuk perben shkakun qe ka diktuar ne menyre te drejteperdrejte dhe te menjehershme ne ardhjen e pasojes, vdekjen e te ndjerit Behar Karaj. Percaktimi i lidhjes shkakesore si nje nder elementet e pergjegjesise juridiko – civile dikton nevojen e identifikimit te veprimit ose mosveprimit te kundraligjshem i cili ishte determinant ne ardhjen e pasojes. Edhe nese personi fizik tregetar Fatos Kopaci do te kishte permbushur kerkesat administrative te siper referuara pasoja nuk do te ishte evituar, pasi ne asnje rast ato nuk kane patur lidhje me energjine elektrike, e cila eshte bere shkak per humbjen e jetes te te ndjerit si pasoje e nje kontakti qe mund te ishte evituar nese percjellesi elektrik do te ishte ne lartesine e duhur nga toka.

Pergjegjesia z. Fatos Kopaci ne raport me masat mbrojtese ne pune tashme eshte hetuar nga organi i akuzes i cili ka konkluduar se nuk vertetohen elementet e vepres penale te “ Shkeljes se rregullave te mbrojtjes ne pune „ dhe kerkesa per pushimin e procedimit ne ngarkim te tij eshte pranuar nga gjykata, vendim i cili ka marre forme te prere.

Hetimet kane konkluduar edhe ne raport me shkakun e vdekjes te te ndjerit, mosrespektimin nga OSHEE sh,a te kerkesave teknike ne lidhje me lartesine e percjellesit te linjes nga siperfaqja e tokes :

*Vendimi nr 153 Akti,dt 16.01.2019 i Gjykates se Rrethit Gjyqesor Tirane*

*Duke analizuar figuren e vepres penale te „ Shkeljes se rregullave te mbrojtjes ne pune „ parashikuar nga neni 289/2 i KP gjykata nuk identifikon asnje element perberes te saj, si ato objektive dhe subjektive, pasi ne rastin ne gjykim nga ana e firmes kontraktuese si edhe ajo e cila kryente punimet, jane marre te gjitha masat e mbrojtjes ne pune ne baze te Kodit te Punes dhe akteve ligjore dhe nenligjore dhe pasoja e ardhur cilesohet si aksidentale, e ndodhur per shkak te mosrespektimit nga OSHEE sha si pronare e linjes elektrike te lartesise se percjellesave te rrymes elektrike ne zonat e pabanuara ku ka ndodhur ngjarja*„

Sa me siper hetimi penal ka perjashtuar cdo lloj pergjegjesie te personit fizik tregetar Fatos Kopaci per vdekjen e te ndjerit Behar Karaj.

Ne kushtet e vertetimit te elementeve ligjore te pergjegjise civile te sanksionuar ne nenin 608 te KC, pala e paditur OSHEE sh.a duhet ti shperbleje paleve paditese demin pasuror dhe jopasuror, sipas figurave respektive si me poshte vijon :

**Demi pasuror:**

Neni 641 i Kodit Civil sanksionon :

"*Personi qe i ka shkaktuar tjetrit nje dem ne shendetin e tij detyrohet te shperbleje demin duke patur parasysh humbjen ose pakesimin e aftesise per pune te te demtuarit, shpenzimet qe jane bere per mjekimin e tij dhe shpenzimet e tjera qe kane lidhje me demin e shkaktuar "*

Demi pasuror perfaqeson cenimin e pasurise se subjektit te demtuar, ne aspektin ekonomik, pra humbjen prej tij ne menyre te paligjshme te pasurise. Humbja e pesuar vleresohet ne drejtim te pakesimit te pasurise ose interesave pasurore ekzistuese ne momentin e shkaktimit te demit e cilesuar si dem real ose pamundesise se perfitimit ekonomik ne te ardhmen e vleresuar si fitim i munguar.

Ne lidhje me demin pasuror evidentohen dy kategori demesh referuar percaktimeve te nenit 640 te KC 1. humbja e pesuar nga pakesimi i pasurise qe njihet si demi aktual apo demi emergjent ( damnum emergens ) dhe fitimin e munguar ( lucrum cesans). Objekti i demit emergjent eshte humbja e nje interesi pasuror aktual, pra i pasurise qe i perket te demtuarit ne castin e shkaktimit te demit.Ndersa fitimi i munguar nenkupton pamundesine e perfitimit te nje interesi pasuror te ardhshem, pra te nje pasurie qe ende nuk i perket te demtuarit ne castin e shkaktimit te demit.

Demi pasuror si figure e posacme demi ka gjetur trajtim dhe ne vendimin unifikues te Gjykates se Larte nr 12/2007. Ne rastin objekt gjykimi vdekja e te ndjerit Behar Karaj nga nje fakt i paligjshem, perben nje ngjarje qe perpos pasojave te renda ndjesore e morale, shkakton dhe humbjen e mbeshtetjes ekonomike dhe perkujdesjes, te cilat i ndjeri do te mund tu ofronte ne te ardhmen pasjetuesve familjare te tij, ku padiskutim perfshihen bashkeshortja Klodjana Karaj dhe femija Stiljano Karaj. Ne vecanti ne rastin e humbjes se jetes, krahas perkujdesjes i ndjeri nuk mund te kontribuonte me te ardhurat qe do te siguronte ne te ardhmen ne mbajtjen e familjareve pasjetues ( paditesave ) me te cilet ka lidhje te afert gjinore, bashkejetese te qendrueshme ekonomike dhe afektive.Per kete shkak ky kontibut duhet tu kompensohet paditesave ne te ardhmen ne aspektin ekonomik, ndaj ata legjitimohen ne kerkimin e demshperblimit pasuror ne referim te nenit 643/a te KC, i cili ka natyren e fitimit te munguar :

*„ Kur eshte shkaktuar vdekja e nje personi demi qe duhet te shperblehet perbehet nga a) shpenzimet per ushqim dhe jetese te femijes se tij te mitur, te bashkeshortes dhe prinderve te paafte per pune qe kane qene ne ngarkim te te vdekurit , plotesisht ose pjeserisht si dhe personat qe banonin ne familjen e te vdekurit dhe gezonin prej tij te drejten e ushqimit b) shpenzimet e duhura per varrimin e te vdekurit ne masen qe u pergjigjen rrethanave familjare e personale“*

Ne lidhje me kete figure demi Gjykata e Larte ka orientuar praktiken gjyqesore si me poshte vijon :

„ *Ne mbeshtetje te neneve 608 dhe 643/a te KC anetaret pasjetues te familjes ne lidhje te afert dhe te qendrueshme me te ndjerin qe ka humbur jeten per shkak te nje fakti te paligjshem, kane te drejten e demshperblimit ne lidhje me demin pasuror te pesuar , ne formen e fitimit te munguar, si nje pamundesi per te perfituar ne rrjedhen normale te jetes solidaritetin dhe kontributin reciprok te te ndjerit jo vetem si perkujdesje ne teresi, por dhe si mbeshtetje ekonomike e tij per familjen ne te ardhmen..“*

Per kerkimin e demshperblimit sipas nenit 643/a te KC ( *e drejta e mbajtjes ( ushqimit ) ne familje )* legjitimohen pjesetaret e familjes qe gezojne te drejten e mbajtjes, pra te ushqimit dhe jeteses deri ne castin e vdekjes te te ndjerit. Ata kane barren e proves te vertetojne ne gjykim me cdo mjet provues lidhjen familjare, solidaritetin dhe marredhenin e qendrueshme te te ndjerit ne familje si dhe masen e kontributit te mundeshem dhe te pritshem ne te ardhmen nga i ndjeri.Njekohesisht paditesit familjare te viktimes kane barren e proves te vertetojne me prova pozitive mundesite konkrete dhe efektive te kontributit te ekonomik te te ndjerit ne te ardhmen qe nuk mund te realizohet me si pasoje e faktit te paligjshem.

Nga provat e administruara ne gjykim provohet se paditesja Klodjana Karaj eshte bashkeshortja e te ndjerit Behar Karaj, ndersa paditesi Stiljano Karaj, femija i tij i mitur.Paditesat rezultojne ne nje perberje familjare me te ndjerin referuar certifikates familjare te administruar ne gjykim. Sa me siper paditesat kane patur lidhje te ngushte familjare me te ndjerin, raport te qendrueshem familjar, lidhje ekonomike e afektive duke gezuar per pasoje dhe te drejten e „ mbajtjes „ ( ushqimit ) prej tij. Ne kete kendeveshtrim paditesat legjitimohen ne kerkimin e demshperblimit pasuror.

Per percaktimin e vleres se demit pasuror gjykata urdheroi kryerjen e ekspertimit vleresues. Nga provat e administruara ne gjykim rezulton se i ndjeri Behar Karaj nuk ka qene ne marredhenie pune. Ne kete rast percaktimi i te ardhurave per efekt te vleresimit te mases se demshperblimit pasuror i referohet pages qe merr nje punonjes i asaj kategorie me te cilen mund te barazohet puna qe mund te kryente i ndjeri referuar percaktimeve te nenit 646 te KC :

*„ Per nje person qe nuk eshte ne marredhenie pune ose nuk ka qene i siguruar masa e shperblimit te demit te rrjedhur nga vdekja ose demtimi i shendetit caktohet nga gjykata* ***ne baze te pages qe merr nje punonjes i asaj kategorie me te cilen mund te barazohet edhe puna qe kryente ose mund te kryente i demtuari „.***

Kete reference ligjore ka sjelle ne vemendje dhe Gjykata e Larte ne vendimin unifikues dhe vjen ne koherence me parimin se ne masen e demshperblimit duhet te merret ne konsiderate kontributi ekonomik qe i ndjeri mund te jepte ne te ardhmen.

Vlera e demit pasuror, nder variantet e parashtruara nga eksperti vleresues, duhet te perllogaritet referuar dispozitave te Kodit Civil dhe parashikimeve te vendimit unifikues te Gjykates se Larte ( varianti C, fq 10 e aktit te ekspertimit ) qe perbejne kuadrin ligjor te zbatueshem per rastin objekt shqyrtimi.

Demi pasuror eshte llogaritur sipas formules D ( Tap –Kavnp xTap ) xKshk x Kmdp ku :

-Tap jane te ardhurat personale mesatare vjetore. Ne kushtet kur i ndjeri Behar Karaj ka qene i papune ne momentin e ndodhjes se aksidentit, ne percaktimin e te ardhurave personale vjetore eksperti, bazuar ne parashikimet e nenit 646 te KC, mori ne konsiderate pagen e nje te punesuari ne kategorine punetor (profesione elementare ) e cila mund te kryhej nga i ndjeri Behar Karaj. Te dhenat ne lidhje me nivelin e te adhurave jane marre nga INSTAT, i cili ka perpunuar te dhenat e DPT dhe kontribuesve ne skemen e sigurimeve shoqerore( *pagat mesatare mujore bruto sipas grup profesioneve )* . Pra ne te kunderten e pretendimeve te pales se paditur ka nje reference zyrtare ne lidhje me pagen mesatare mujore bruto per grupin e profesionit ekonomik ( punetore – profesione elementare) ne vitin e ndodhjes se aksidentit. Te dhenat e aksesuara ne faqen e INSTAT-it te cilat jane perdorur per kryerjen e ekspertimit jane referuar ne faqen 12 te aktit te ekspertimit. Vlera e pages mesatate mujore bruto per kategorine punetor ( profesion elementar ) eshte

31 409 leke.Per pasoje te ardhurat e tij vjetore Tap jane 376 908 leke/ vit.

- Kvanp eshte koeficenti i te ardhurave per vete nevojat e personit.Sipas certifikates familjare familja e te ndjerit eshte e perbera nga dy persona ndaj dhe Kvanp eshte 40 % ;

-Kshk eshte koefincenti i shumes se kapitalizuar i cili ne rastin ne gjykim eshte 17,268 ;

- Kmdp eshte koeficenti i moshes se daljes ne pension.

Ne konkluzion vlera e demit pasuror sipas formules se siper referuar eshte

3 124 054 leke.

Kesaj shume duhet ti shtohen dhe shpenzimet e varrimit te te ndjerit.Sipas nenti 643 te KC ne rast te mungeses se dokumentacionit provues vlera e shpenzimeve te varrimit duhet te perllogaritet ne masen qe i pergjigjet rrethanave personale e familjare te te ndjerit. Nga analiza e cmimeve te tregut te referuara nga eksperti ne faqen 13 te aktit shpenzimet mortore variojne ne kufijte 300 000 – 600 000 leke. Sa me siper cmohet e arsyeshme nje vlere mesatare tregu prej 350 000 leke.

Ne total vlera e demit jopasuror duhet te perllogaritet me masen

3 474 054 leke. Kjo shume ndahet mes dy paditesave, trashegimtare te te ndjerit, ku secili perfiton vleren **1 737 024 leke.**

**Se dyti : Demi jopasuror.**

Neni 625 i Kodit Civil :

„*Personi qe peson nje dem te ndryshem nga ai pasuror ka te drejte te kerkoj te shperblehet kur a) ka pesuar nje demtim te shendetit ose eshte cenuar ne nderin apo personalitetin e tij.....“*

Neni 608 i Kodit Civil synon riparimin e plote te cdo demi te pesuar ne menyre te paligjshme, pra jo vetem pasurine ne kuptimin e ngushte ekonomik, por edhe ne te mirat jopasurore te cilat misherojne vlerat e njeriut.

Demi jopasuror konsiderohet nje kategori e gjere e demeve jashtekontraktore, ku perfshihet demi i shkaktuar nga cenimi i te drejtave dhe interesave jopasurore qe bejne pjese ne vlerat e njeriut dhe qe nuk jane subjekt i vleresimit te drejteperdrejte ekonomik ne treg.Ne sferen e demeve jopasurore bejne pjese :

a) Demi biologjik i njohur ne teori si demtimi i shendetit perben ne thelb cenimin e shendetit dhe integritetit fizik e psikik te njeriut. Ky dem perben objekt kerkimi te pavarur nga demi pasuror e llojet e tjera te demit jopasuror dhe masa e demshperblimit duhet ti perafrohet shkalles konkrete te cenimit te perheshem ose te perkohshem te integritetit fizik ose psikik te te demtuarit. Ne rastin objekt gjykimi kjo figure demi nuk perfshihet ne vleren e demshperblimit pasi i ndjeri ka nderruar jete nga fakti i paligjshem. Por perllogaritja e demit biologjik eshte realizuar nga eksperti per nevoja te percaktimit te vleres se demit moral dhe ekzistencial, te cilet referuar vendimit unifikues te Gjykates se Larte vleresohen ne kufijte 1-/4 deri ne ½ e demit biologjik.

Ne perllogaritjen e mases se demit biologjik gjykata mori ne konsiderate parashikimet e vendimit unifikues te Gjykates se Larte :

*„ ..ne parim gjykata dhe ekspertet i referohen kritereve teknike tabelare te parashikuara per kete qellim apo situatave te ngjashme ne akte normative. Ne mungese te tyre gjykata vendos sipas bindjes se brendeshme duke konsideruar metodologji te tjera te njohura per kete qellim , pasi te kete marre mendimin e ekspertit financiar..“*

Vlera e demit biologjik e perllogaritur nga eksperti Kreshnik Zgjani referuar pages mesatare mujore bruto te nje punetori te thjeshte ne sektorin privat ne kohen e kryerjes se aksidentit rezulton 8 306 384 leke ( fq 18 e aktit te ekspertimit ).

b) Demi moral dhe ekzistencial :

**Demi moral** (pretium doloris ose pecunia doloris) eshte shfaqje e brendshme, e perkohshme, e turbullimit te padrejte (non iure perturbatio) te gjendjes shpirterore te njeriut, dhimbje e vuajtje shpirterore apo gjendje ankthi e mundimi shpirteror qe rrjedh si pasoje e faktit te paligjshem. Cilido qe peson cenime ne sferen e shendetit dhe te personalitetit te tij nga veprimet a mosveprimet e paligjshme dhe me faj te nje te treti ka te drejten te kerkoje edhe demshperblimin e demit moral te pesuar.

Barra e proves per vertetimin e demit moral i takon paditesit. Por, nisur nga natyra subjektive e ketij demi dhe veçanerisht nga karakteri, shfaqja e brendshme e tij, vertetimi i cenimit te personalitetit te te demtuarit ne turbullime, dhimbje e vuajtje shpirterore, etj, nuk mund te provohet ne menyre tjeter perveçse duke i vleresuar ius receptum si te mbeshtetura ligjerisht dhe duke i çmuar si te provuara ipso iure me vertetimin nga paditesi te vete faktit te paligjshem te te tretit dhe lidhjes se ketij fakti me cenimin moral te pesuar, sipas parimit te rregullshmerise shkakesore. Duke qene prove ne formen e prezumimit te thjeshte, nese shkaktuesi i demit nuk arrin te vertetoje te kunderten, ajo merr te njejten vlere e fuqi te plote provuese sikurse prezumimi ligjor iuris tantum (neni 13 i K.Pr.Civile).

Ne parim, per caktimin e mases se demshperblimit, gjykata mban parasysh se çdo individ ka personalitetin e tij, unik dhe te ndryshem nga te tjeret. Prandaj, edhe shkalla e vuajtes se pasojave morale dhe masa konkrete e demshperblimit mund te ndryshoje rast pas rasti. Per kete qellim, gjykata shqyrton edhe rrethana konkrete te çeshtjes per te çmuar se pari shkallen efektive te dhimbjes e vuajtjes shpirterore te shkaktuar dhe, ne lidhje me te, natyren e faktit te paligjshem apo rrezikshmerine e tij nese perben veper penale, shkallen e fajesise dhe ne teresi menyren e sjelljes se shkaktuesit te demit ne raport me ngjarjen dhe personat e cenuar, natyren e se drejtes se cenuar dhe te pasojave te shkaktuara nga fakti i paligjshem, kushtet subjektive te te demtuarit si mosha dhe shkalla individuale e ndjeshmerise ndaj cenimit te pesuar, si dhe rrethanat qe lidhen me kushtet sociale dhe ekonomike te te demtuarit, por pa cenuar ne kete rast parimin kushtetues te barazise para ligjit dhe te ndalimit te diskriminimit te njeriut per shkak te gjendjes sociale, ekonomike, etj, ne zbatim te nenit 18/2 te Kushtetutes.

Interesin e ligjshem per te kerkuar shperblimin e demit moral e gezon cdo person qe ka lidhje te afert familjare me viktimen.Ne kete rast familjaret mund te provojne shkaktimin e demit moral me ane te prezumimit te thjeshte se sa me e afert eshte lidhja gjinore familjare apo e bashkejeteses me te demtuarin aq me i rende eshte trubullimi dhe dhimbja shpirterore e te afermit dhe per pasoje me e larte dhe masa e demshperblimit.

**Demi ekzistencial** i shkaktuar nga fakti i paligjshem i te tretit cenon te drejtat e personalitetit te njeriut duke demtuar ne menyre te perhershme shprehjen dhe realizimin e te demtuarit si njeri, shfaqjen e personalitetit te tij ne boten e jashtme, duke tronditur objektivisht jeten e perditshme dhe veprimtarite e zakonshme te tij, duke i shkaktuar perkeqesim te cilesise se jetes nga ndryshimi dhe prishja e ekuilibrit, sjelljes e zakoneve te jetes, te marredhenieve personale e familjare. Per shkak te nje gjendje te tille psikofizike i demtuari nuk mund te kryej veprimtari te caktuara qe karakterizonin pozitivisht qenien e tij apo mund ta karakterizonin pozitivisht ne te ardhmen duke u detyruar te shtyhet drejt zgjidhjeve te ndryshme ne jete, nga ato te deshiruara dhe te pritshme apo ne heqjen dore nga keto te fundit per shkak te vertetimit te faktit te paligjshem.

Demi cenon marredheniet dhe interesat e jetes familjare, sociale, kulturore, sportive, zbavitese, te argetimit te cilat cdo individ ka te drejte ti gezoj dhe qe ndikojne ne menyra te ndryshme ne formimin e personalitetit te gjithesecilit, ne sferen psikike te te demtuarit, ne nje mase te prekshme ne kuptimin negativ, duke u shfaqur ne boten e jashtme, ne vete marredheniet familjare, sociale, kulturore, afektive etj

Demi ekzistencial, si shfaqje e jashtme e cenimit te interesave te ligjshme lidhur me cilesine e jetes, ndryshe nga ai moral, eshte objektivisht i vertetueshem dhe nuk mund te provohet vetem me ane te prezumimeve te thjeshta. Gjykata duhet te pranoje vetem ato cenime, konkrete, te te drejtave te personalitetit per te cilat ka bere kerkim dhe qe pretendohen nga i demtuari si dem ekzistencial i pesuar prej tij. Duke qene cenime me natyre subjektive dhe te lidhura ngushte me personin e te demtuarit, ai ka barren e proves te vertetoje me prova pozitive perkeqesimin e ekuilibrit, zakoneve te jetes dhe vete ekzistences se tij personale per shkak te faktit te paligjshem (Onus probandi incumbit actori).

Per percaktimin e demit ekzistencial, gjykata çmon mbi rrethana qe vertetojne ndryshim te dukshem e te rendesishem perkeqesues te jetes se perditshme dhe impaktin aktual e te ardhshem te ketyre ndryshimeve ne interesat jopasurore dhe marredheniet e te demtuarit me boten e jashtme.

Vuajtjet, dhimbja shpirterore dhe ndikimi i humbjes se jetes te te ndjerit Behar Karaj ne personalitetin, cilesine e jetes, zakonet e perditshme, prishjen e ekuilibrave jetesor te paditesave Klodjana Karaj dhe Stiljano Karaj provohen nga akti i ekspertimit psikologjik i realizuar gjate gjykimit ne te cilin parashtrohet :

„ *Eshte nje ngjarje traumatike pasi ka sjelle lendim emocional, sjellor dhe reagimi qe ka gjeneruar kete ngjarje eshte ne formen e simptomave dhe shqetesimeve qe kane zjatur edhe pasi ngjarja nuk ka qene aktive....Ngjarja ka perfshire zj.Klodjana ne emocione te dhimbshme, reagime emocionale te forta, vuajtje shpirterore te cilat kane qene me te theksuara, me me intesitet ne periudhen e pare te humbjes se te ndjerit.... Zj Klodjana ka perjetuar ndjenje frike, gjendje ankthi si rrjedhoje e pasigurise per perballimin e jetes, rritjen e djalit ne mungese te bashkeshortit, duke i tronditur kjo ngjarje sigurine dhe prespektiven e jetes..Pamundesia ekonomike aktuale, referuar me mundesine materiale qe i ndjeri siguronte per mirerritjen e femijes kane ndikuar te Klodjana ne perjetimin e kesaj situate ne menyre stresuese e frustruese. Ngjarja ka ndikuar dhe ne funksionimin social te zj.Klodjana pasi u konstatua ne periudhen e pare dhe ne vijimesi mungesa e deshires per te ndervepruar me te tjeret, te jete e terhequr nga aktivitetet sociale qe ndikojne pozitivisht te individi. Paditesja ka manifestuar simptomat e stresit post traumatik..... Paditesi Stiljano aktualisht ka qendrueshmeri emocionale per shkak te menyres se si e percepton mungesen e te atit, mekanizmit mbrojtes qe ai perdor duke mospranuar humbjen e tij.Pavaresisht mungeses se pjekurise kognitive, emocionale per te kuptuar realisht konceptin e vdekjes, vdekja e te atit dhe mungesa e tij ne te ardhmen do te ndikoj ne rritjen e Stilianos.....“*

Sipas orientimeve unifikuese te Gjykates se Larte demi moral dhe demi ekzistencial duhet te cilesohen dy figura te vecanta te demit jopasuror, te cilat nuk mund te perbejne mjet pasurimi te pajustifikuar dhe perllogariten ne masen ¼ deri ne ½ e vleres se demit biologjik :

*„ Ne menyre qe te mos jete simbolik dhe as mjet pasurimi i pajustifikuar demi moral caktohet nga gjykata ne kufijte ndermjet ¼ deri ne ½ e shumes se caktuara me pare prej saj si dem biologjik te perhershem ose ne vlere te njejte me ate te demit biologjik te perkoheshem....... Sikuse ai moral edhe demi ekzistencial ka natyre subjektive. Prandaj shuma e demshperblimit te tij caktohet ne menyre te pavarur nga demi moral, por duke zbatuar te njejtat kritere dhe metoda te vlefshme per perllogaritjen e ketij te fundit...“*

Ne rastin objekt gjykimi paditesat gezojne te drejten e perfitimit te demshperblimit per demin moral dhe ekzistencial ne pozicionin e bashkeshortes dhe femijes se te ndjerit te cilet kane qene ne lidhje te ngushte gjinore, familjare dhe afektive dhe kane perjetuar dhimbje e vuajtje shpirterore nga humbja e jetes, trubullime dhe perkeqesim te cilesise se jetes, prishje te ekuilibrave, sjelljes e zakoneve, te marredhenieve personale e familjare, sikurse analizohet ne aktin e ekspertimit psikologjik.

Ekspertimi vleresues, duke marre ne konsiderate vleren e demit biologjik, ka percaktuar demshperblimet per demin moral dhe ekzistencial sipas kufijve maksimal *( ½ e demit biologjik* ) dhe minimal (*( 1/ 4 e demit biologjik)*  per secilin per paleve paditese ( fq 20 e aktit te ekspertimit vleresues )

Midis kufijeve te vlerave te referuara ne akt gjykata, bazuar ne kriteret orientuese te Gjykates se Larte, duke marre ne konsiderate pasojen teper te rende te shkaktuar nga fakti i paligjshem ( humbja e jetes ) dhe shkallen e larte te vuajtjeve dhe dhimbjeve shpirterore shkaktuar paleve paditese ( *te analizuara nga ekspertimi psikologjik)* cmon se masa takuese e demshperblimit per demin moral dhe ekzistencial per secilin padites duhet te jete ne kufijte maksimal. Konkretisht :

Paditesja Klodjana Karaj 4 153 192 leke demshperblim per demin moral dhe

4 153 192 leke demshperblim per demin ekzistencial

Paditesi Stiljano Karaj 4 153 192 leke demshperblim per demin moral dhe

4 153 192 leke demshperblim per demin ekzistencial.

Ne aktin e ekspertimit vleresues jane parashtruar disa variante te perllogaritjes se vleres se demshperblimit referuar kerkesave te paleve ndergjyqese. Gjykata cmon se :

-vleresimi i mbeshtetur ne Rregulloren e miratuar nga AMF nr 53/2009 ( varianti A ) nuk mund te gjej zbatim ne rastin objekt shqyrtimi pasi ky akt nenligjor eshte nxjerre ne zbatim te ligjit „Per sigurimin e detyrueshem ne sektorin e transportit „ dhe disiplinon masat e demshperblimit ne rastet e ngjarjeve te demit ku jane perfshire mjete motorike ;

-varianti B i referohet perllogaritjes se vlerave te demshperblimit sipas vendimit unifikues te Gjykates se Larte duke marre ne konsiderate per efekt te te ardhurave vjetore te te ndjerit pagen minimale zyrtare ne shkalle vendi. Ne rastin kur nga fakti i paligjshem ka ardhur si pasoje vdekja dhe i ndjeri nuk ka qene ne marredhenie pune, per efekt te perllogaritjes se demit pasuror duhet te merret ne konsiderate paga qe mund te merrte nje punonjes i asaj kategorie me te cilen mund te barazohet puna qe mund e kryente i ndjeri referuar nenit 646 te KC. Edhe ne vendimin unifikues te Gjykates se Larte percaktohet se „ *Nese i ndjeri nuk ka qene ne marredhenie pune ose ishte i pasiguruar ose ka qene ne nje moshe te mitur, si kriter ligjor per perllogaritjen e te ardhurave te tij te pritshme zbatohet ai i parashikuar nga neni 646 i KC „*

-perfundimisht varianti i sakte i perllogaritjes se vleres se demshperblimeve takuese i referohet dispozitave te Kodit Civil dhe vendimit unifikues te Gjykates se Larte ( Varianti C ) ku te ardhurat e te ndjerit jane perllogaritur me pagen mesatare mujore bruto sipas grup profesionit „ punetor „ ( profesione elementare ), pune e cila mund te kryhej nga paditesi ( *referuar te deklarimeve te bashkeshortes dhe te atit te te ndjerit te dhena gjate fazes se hetimeve paraprake provohet se viktima punonte si punetor i thjeshte ne cdo lloj pune te gjetur rastesisht ne treg* ). Vlen te nenvizohet se kjo menyre perllogaritje e demshperblimit nuk mund ti referohet pages mesatare mujore neto sipas grup profesionit ( varianti D ) sepse demshperblimi nuk i nenshtrohet tatimit.

Ne konkluzion duke e cilesuar kerkesepadine te bazuar ne ligj dhe ne prova gjykata vendos pranimin e saj, duke detyruar palen e paditur OSHEE Group sh.a te demshperbleje palet paditese per demin pasuror dhe jopasuror ne vlerat e meposhtme:

paditesja Klodjana Karaj dem pasuror 1 737 024 leke, dem moral 4 153 192 leke dhe dem ekzistencial 4 153 192 leke,**ne total 10 043 408 leke**.

paditesi Stiljano Karaj dem pasuror 1 737 024 leke, dem moral 4 153 192 leke dhe dem ekzistencial 4 153 192 leke,**ne total 10 043 408 leke**.

Ne kushtet e pranimit te kerkesepadise shpenzimet gjyqesore i ngarkohen pales se paditur konform nenit 106 te KPrC :

-takse gjyqesore e paguar nga paditesi 200 869 leke

-shpenzime ekspertimi psikologjik te paguara nga pala paditese ( eksperte Lorena Bajollari ) ne masen 48 000 leke

-shpenzime ekspertimi vleresues te paguara nga pala paditese ( ekspert Kreshnik Zgjani ) ne masen 120 000 leke

Shpenzime ekspertimi elektrik te paguara nga pala paditese ( ekspert Dritan Gazidede ) ne masen 120 000 leke

-shpenzime perfaqesimi te pales paditese 200 000 leke

Gjykata e vlereson te drejte dhe te bazuar ne kriteret ligjore kerkesen e pales paditese per dhenien e vendimit ne ekzekutim te perkohshem referuar nenit 317 te KC :

„*Vendimi i gjykates mund te jepet me ekzekutim te perkohshem kur eshte vendosur : a) detyrim per ushqim b) per shperblimin nga puna c) per rivendosjen ne posedim te baneses bashkeshortore.*

*Vendimi mund te jepet ne ekzekutim te perkohshem* ***edhe kur nga vonesa ne ekzekutim paditesi mund te pesoj deme te rendesishme qe nuk mund te vihen ne vend*** *ose kur ekzekutimi i vendimit do te behej i pamundur ose do te veshtiresohej se tepermi. Ne kete rast gjykata mund te kerkoj qe paditesi te jap garanci* „

Ekzekutimi i menjehershem i disponimit urdherues perfundimtar te gjykates, duke anashkaluar rendin normal procedural qe dikton marrjen paraprakisht forme te prere te vendimit gjyqesor, justifikohet vetem ne rastet e rivendosjes te te drejtave me natyre jetike te gjyqfituesit, te percaktuar saktesisht nga ligji dhe ne cdo rast tjeter kur vertetohet se vonesa ne ekzekutim do ti sillte deme te renda pales apo pamundesine e zbatimit te vendimit.

Ne rastin objekt shqyrtimi u provua se i ndjeri Behar Karaj kishte ne perberjen e tij familjare bashkeshorten Klodjana Karaj dhe femijen e mitur Stiljano Karaj.Me vdekjen e te ndjerit familja ka humbur mbeshtetjen ekonomike qe mund te ofrohej prej tij ne te ardhmen.Paditesja Klodjana Karaj siguron te ardhura ne nivelin e pages mininale sikurse provohet nga vertetimi dt 18.06.2021 leshuar nga Drejtoria Rajonale Tirane ( *paditesja rezulton e punesuar prane subjektit Alb Impex me te ardhura 30 000 leke ne muaj* ). Ndersa paditesi Stiljano Karaj eshte i mitur dhe ndjek klasen e dyte te shkolles 9 vjecare „100 vjetori „ ne Kamez, fakt i provuar nga vertetimi nr 298 Prot,dt -8.06.2021 leshuar nga institucioni arsimor.

Ne thelb demshperblimi qe perfitojne paditesat sipas ketij vendimi gjyqesor synon te rikuperoje demet e shkaktuara nga humbja e te ndjerit, ku perfshihen dhe te ardhurat qe mund te perfitonin ne te ardhmen nga kontributi ekonomik i priteshem i tij, qe perbejne burimin e jeteses. Ne kete kendveshtrim duke marre ne konsiderate gjendjen e veshtire ekonomike te paditesave, nevojat e tyre jetike,specifikisht te femijes se mitur gjykata cmon se vonesa ne ekzekutimin e vendimit do te sillte pasoja te renda per palet paditese, ne kushtet kur demshperblimi perben burim financiar per perballimin e shpenzimeve per jetese pas humbjes se mbeshtetjes ekonomike te kryefamiljarit. Per rrjedhoje gjykata e cmon teresisht te justifikuar ekzekutimin e menjehershem te vendimit gjyqesor ne kushtet kur demi qe mund tu shkaktohej paditesave nga pritshmeria ne kohe e ekzekutimit mund te jete i pariparueshem per shkak se lidhet me te drejta jetike ( ushqim, arsimi i te miturit etj ).

Duke marre ne konsiderate parimin e rendesishem procedural se gjykata nuk mund te tejkaloj kerkimet e pales paditese, gjykata urdheron ekzekutimin e perkohshem te vendimit gjyqesor deri ne gjysmen e vleres se demshperblimit te akorduar nga gjykata per secilin padites sikurse parashtrohet ne objektin e padise.

**PER KETO ARSYE**

Ne baze te neneve 306 dhe 309 te KPrC gjykata

**VENDOSI**

1.Pranimin e kerkesepadise.

2.Detyrimin e pales se paditur OSHEE Group sh.a ti demshperbleje paditeses Klodjana Karaj demin pasuror dhe jopasuror ne shumen 10 043 408 leke.

3.Detyrimin e pales se paditur OSHEE Group sh.a ti demshperbleje paditesit Stiljano Karaj demin pasuror dhe jopasuror ne shumen 10 043 408 leke.

4. Dhenien e vendimit ne ekzekutim te perkohshem per paditesen Klodjana Karaj per ½ e vleres se detyrimit.

5. Dhenien e vendimit ne ekzekutim te perkohshem per paditesin Stiljano Karaj per ½ e vleres se detyrimit.

6.Shpenzimet gjyqesore i ngarkohen pales se paditur.

7.Ky vendim perben titull ekzekutiv dhe ngarkohet permbaruesi gjyqesor per ekzekutimin e tij.

8.Kunder vendimit per dhenien ne ekzekutim te perkohshem lejohet ankim i vecante brenda 5 diteve ne Gjykaten e Apelit Tirane nga e nesermja e njoftimit te vendimit.

9.Kunder ketej vendimi lejohet ankim ne Gjykaten e Apelit Tirane brenda 15 diteve nga e nesermja e njoftimit te vendimit.

**U shpall sot me dt 16.11.2021 Tirane**

**SEKRETARE GJYQTARE**

**DILA DOCI ANTONELA PRENDI**

**SHPENZIME GJYQESORE**

Takse gjyqesore 200 869 leke

Shpenzime ekspertimi psikologjik 48 000 leke

Shpenzime ekspertimi vleresues 120 000 leke

Shpenzime ekspertimi elektrik 120 000 leke

Shpenzime perfaqesimi te pales paditese 200 000 leke